Η πρώτη φορά που θυμάμαι να ένιωσα πραγματικά περίεργα σε ένα νυχτερινό τρέξιμο – παρά την εμπειρία μου από νυχτερινά τρεξίματα μέχρι τότε - ήτανε στην ανηφόρα της Οξιάς στην Ροδόπη. Δεν θυμάμαι καθαρά την χρονιά, ίσως ήτανε το 2008 ή το 2009, άλλωστε δεν έχει σημασία ο χρόνος. Ανέβαινα την χαρακτηριστικά δύσκολη αυτή ανάβαση μέσα στις πυκνές οξιές και ξαφνικά κάποια στιγμή κοιτώντας ψηλά επάνω αντίκρισα κάτι που έμοιαζε απόκοσμο.\nΜια συστοιχία από φώτα που έμοιαζαν να κινούνται ακανόνιστα στον νυχτερινό ορίζοντα. Σάστισα, αλλά γρήγορα αντιλήφθηκα ότι δεν ήταν τίποτε άλλο παρά τα αντανακλαστικά των ρούχων κάποιου αθλητή που προπορευόταν, και τα οποία λόγω του ότι βρισκόταν αρκετές στροφές μονοπατιού μπροστά μου και ψηλά στον ορίζοντα έμοιαζαν με κάτι αλλόκοτο μέσα στην ησυχία της νύχτας, την κούραση αλλά και την ατονία που με είχαν κυριεύσει από τις τόσες ώρες που ήδη έτρεχα.\nΗ ομορφιά του νυχτερινού τρεξίματος δεν έχει να κάνει τόσο με το τοπίο – αν και η θέα των φώτων της πόλης από ψηλά ή του ξάστερου ουρανού είναι σαγηνευτική – όσο κυρίως με την ησυχία και τη μυστηριακή ατμόσφαιρα της νύχτας στο δάσος, με τους ήχους και τις μυρωδιές της φύσης, και πιο σπάνια με την αδρεναλίνη μιας συνάντησης με κάποιο “μόνιμο κάτοικο του”. Μην ξεχνάμε άλλωστε ότι εμείς “φιλοξενούμενοι” είμαστε εκεί. Θυμάμαι μια χαρακτηριστική στιγμή που μου έχει αποτυπωθεί στην μνήμη από τον ROUT 2010. Διασχίζαμε μέσα στην νύχτα μαζί με τον Δημήτρη τον Καζούρη τους παγωμένους - από την ελαφριά χιονόπτωση - χωματόδρομους προς την περιοχή της Αλήκιοϊ, έχοντας ήδη διασχίσει περίπου 100 χιλιόμετρα στον αγώνα. Η ξηρότητα της ατμόσφαιρας μας αποκάλυπτε έναν καταπληκτικό ουρανό γεμάτο αστέρια. Ξαφνικά, σε μια στροφή του δρόμου, βρεθήκαμε να διασχίζουμε για δεκάδες μέτρα ένα τούνελ από φωτεινές κουκίδες δεξιά και αριστερά του δρόμου. Ήταν ένα τεράστιο κοπάδι από αγελάδες που αναπαυόταν στην περιοχή και αντανακλούσαν τα μάτια τους στους φακούς μας. Μοναδικό το θέαμα των ματιών και των αστεριών που λαμπυρίζουν στο σκοτάδι, κάτι που τόνιζε το απόκοσμο του τοπίου και χαράχτηκε για πάντα μέσα μας.\nΤο νυχτερινό τρέξιμο είναι ένα ολόκληρο κεφάλαιο από μόνο του. Άλλοι το λατρεύουν – μετρήστε με σε αυτή την κατηγορία – και άλλοι το μισούν ή το φοβούνται. Προσωπικά με σαγηνεύει το εξαιρετικό κοντράστ που παρουσιάζει σε σχέση με το τρέξιμο κάτω από το φώς της ημέρας. Προσηλώνεσαι στο “τούνελ” φωτός που σχηματίζει μπροστά σου ο φακός και τρέχεις όσο πιο γρήγορα σου επιτρέπει το ίδιο το μονοπάτι, η καρδιά, τα πνευμόνια και τα πόδια σου. Είναι ο καλύτερος τρόπος να αποκτήσεις την “αίσθηση” της κίνησης στο μονοπάτι, θαρρείς σαν να είσαι ένα με αυτό. Τίποτα δεν αποσπά την προσοχή σου, παρά μόνο η προσπάθεια.\nΒέβαια για να φτάσεις σε αυτό το σημείο θέλει πολύ δουλειά για να μάθεις να τρέχεις σωστά. Το πόδι πρέπει να σηκώνεται από το έδαφος ψηλότερα για να αποφεύγεις τα εμπόδια, πρέπει να έχεις όλες τις αισθήσεις σε εγρήγορση και σίγουρα πολύ καλό φωτισμό. Ο φακός κεφαλής φωτίζει την πορεία αλλά δεν βοηθάει στην τρίτη διάσταση, δηλαδή να καταλάβεις το ύψος των εμποδίων. Ένα χρήσιμο κόλπο που χρησιμοποιώ είναι να έχω έναν δεύτερο μικρότερο φακό πιασμένο στην μέση (είτε στην ζώνη υδροδοσίας είτε στην ζώνη μέσης του σακιδίου) ο οποίος φωτίζει παράλληλα προς το έδαφος. Έτσι το μάτι μας λαμβάνει και την πληροφορία του ύψους των εμποδίων στο μονοπάτι και μας βοηθά να τρέχουμε με μεγαλύτερη ασφάλεια. Τον ίδιο ρόλο θα μπορούσε να παίξει και ένας μικρός φακός χεριού, αλλά καλό είναι τα χέρια να είναι ελεύθερα όταν τρέχουμε.\nΑνεξάρτητα βέβαια από τον φωτισμό, το καλύτερο “εργαλείο” για να κινηθούμε γρήγορα και με ασφάλεια δεν είναι άλλο από την μέγιστη αυτοσυγκέντρωση. Κοιτάμε συνεχώς το μονοπάτι που ξεδιπλώνεται μπροστά μας, και δίνουμε μεγάλη βάση και στην ακοή μας, που μπορεί να μας πληροφορήσει για πολλά πράγματα. Μουσική σε νυχτερινά τρεξίματα και ιδιαίτερα σε μέρη που έχουν πυκνή βλάστηση και “αγριάδα” είναι κάτι που προσθέτει ρίσκο στην προσπάθεια.\nΗ επιλογή των παπουτσιών είναι επίσης κάτι που θέλει προσοχή. Σίγουρα τρέχοντας την νύχτα, και ιδιαίτερα σε πολύ τεχνικά μονοπάτια, θα έχουμε περισσότερα χτυπήματα στα δάκτυλα από ότι την ημέρα. Ένα ζευγάρι παπουτσιών με καλή προστασία στα πλάγια και μπροστά θα βοηθήσει σίγουρα να αποφύγουμε τα μαυρισμένα δάκτυλα την επόμενη μέρα.\nΤο συναίσθημα του φόβου είναι σίγουρα κάτι που μας απασχολεί όταν τρέχουμε νύχτα, αλλά σιγά-σιγά και καθώς περνά η ώρα μετριάζεται. Η λογική βέβαια λέει ότι η νύχτα στο βουνό θέλει παρέα, ιδιαίτερα αν δεν έχουμε μεγάλη εμπειρία. Όχι μόνο θα μας βοηθήσει σε κάποιον μικροτραυματισμό ή χάσιμο, αλλά θα αυξήσει κάθετα και την αυτοπεποίθηση μας. Αν πάντως βγούμε μόνοι μας για νυχτερινή προπόνηση, οπωσδήποτε πρέπει να δώσουμε στοιχεία της πορείας που θα κάνουμε πριν φύγουμε στους δικούς μας ανθρώπους ή φίλους και φυσικά πρέπει να έχουμε μαζί μας κινητό τηλέφωνο ώστε να μπορούμε να ειδοποιήσουμε σε περίπτωση κάποιου προβλήματος. Σε παλιότερο άρθρο είχαμε κάνει μια λεπτομερή ανάλυση του τι προφυλάξεις πρέπει να πάρουμε και πώς να χειριστούμε μια περίπτωση χασίματος σε άγνωστο περιβάλλον.\nΤο σκοτάδι της νύχτας είναι και το πλέον κατάλληλο για παραισθήσεις σε πολύωρους αγώνες υπεραπόστασης. Η γλυκόζη φεύγει από τον εγκέφαλο, το φωτεινό τούνελ του λευκού φωτός της δέσμης του φακού μας επηρεάζει όπως και η κούραση και η νύστα, και ο εγκέφαλος ερμηνεύει με τον δικό του τρόπο – ως φανταστικές παραστάσεις – κάποια συμπλέγματα δέντρων ή βράχων. Πολλές οι ιστορίες παραισθήσεων από διηγήσεις συναθλητών, οι οποίες περιείχαν νεράιδες και παρέες που ζωήρευαν τις ποταμιές, πλοία να ταξιδεύουν στα βουνά, μοναστήρια να ξεπροβάλουν, μέσα στις οξιές και τα έλατα και άλλα πολλά. Ιστορίες που χρόνια μετά θυμόμαστε και γελάμε στις παρέες. Το αλατοπίπερο του κόσμου των υπεραποστάσεων. Όλοι σχεδόν έχουμε και κάτι να διηγηθούμε.\nΚλείνω με μια συμβουλή, διαφορετική από τις άλλες … καθώς τρέχετε μέσα στην νύχτα κάντε μια στάση. Σβήστε τον φακό και κοιτάξτε τον ουρανό, τα αστέρια και το φεγγάρι. Αφουγκραστείτε την ησυχία της νύχτας. Μυρίστε το χώμα. “Νιώστε” την υγρασία του δάσους. Θα έχετε έτσι ανοίξει ένα παράθυρο σε μια καινούργια διάσταση εμπειρίας και ομορφιάς, που προϋπάρχει όμως στα αρχέγονα ένστικτα μας που συνδέονται με την Γη που μας γέννησε και την φύση, αλλά “κοιμόταν” ανενεργή μέσα μας. Τολμήστε και δεν θα χάσετε …


Ο ΧΑΙΡΕΤΙΣΜΟΣ ΤΟΥ ΜΕΣΣΗΝΙΟΥ ΑΝΤΙΠΡΟΕΔΡΟΥ ΤΟΥ ΠΟΛΕΜΙΚΟΥ ΜΟΥΣΕΙΟΥ ΤΑΞΙΑΡΧΟΥ ΠΑΝΑΓΙΩΤΗ ΓΕΩΡΓΟΠΟΥΛΟΥ ΓΙΑ ΤΟΝ ΗΡΩΑ ΜΕΣΣΗΝΙΟ ΜΑΚΕΔΟΝΟΜΑΧΟ ΤΕΛΛΟ ΆΓΡΑ. (ΒΙΝΤΕΟ & ΤΟ ΚΕΙΜΕΝΟ).\nΣτις 17 Ιούνιου 2018 πραγματοποιήθηκε στο Πολεμικό Μουσείο Παράρτημα Θεσσαλονίκης με πρωτοβουλία του Συλλόγου Μεσσηνίων Μακεδονίας- Θράκης εκδήλωση μνήμης για τον Μακεδονομάχο Υπολοχαγό Σαράντο Αγαπηνό (Καπεταν Τέλλο Αγρα) που απαγχονίστηκε στις 7 Ιουνίου 1907 στο χωριό Καρυδιά (Τεχοβο) Πέλλας.\nΣτην εκδήλωση παρευρέθηκε και ο Μεσσήνιος Αντιπρόεδρος του Πολεμικού Μουσείου Ταξίαρχος Παν. Γεωργόπουλος ο οποίος απηύθυνε τον παρακάτω χαιρετισμό.:\nΜε ιδιαίτερη χαρά σας καλωσορίζω στο Πολεμικό Μουσείο Παράρτημα Θεσσαλονίκης, έναν χώρο ιστορικής μνήμης, προκειμένου να τιμήσουμε την μνήμη του Ήρωα του Μακεδονικού Αγώνα Υπολοχαγού Σαράντου Αγαπηνού, του θρυλικού Τέλλου Άγρα, μιας από τις ηρωικότερες φυσιογνωμίες του Μακεδονικού Αγώνα, που θυσιάστηκε την 7η Ιουνίου 1907, για την απελευθέρωση της Μακεδονίας μας.\nTo Πολεμικό Μουσείο έχει ως αποστολή την συγκέντρωση, διαφύλαξη, συντήρηση και έκθεση πολεμικών κειμηλίων και ενθυμημάτων, την έρευνα, την μελέτη, την τεκμηρίωση και προβολή των Αγώνων του Ελληνικού Έθνους από την αρχαιότητα μέχρι σήμερα, με σκοπό την τόνωση της εθνικής μνήμης και την προβολή της ιστορικής συνέχειας και ενότητας τον Ελληνισμού. Ως εκ τούτου η διοργάνωση αυτής της τελετής στο χώρο του Μουσείου ταιριάζει απόλυτα με την αποστολή του.\nΑυτό που πρέπει να θαυμάσουμε και να εξάρουμε στον Σαράντο Αγαπηνό είναι το πάθος που ένοιωθε να προσφέρει και να αγωνιστεί για την Πατρίδα. Το 1901, αποφοίτησε από την Σχολή Ευελπίδων τοποθετήθηκε, στο 7ο Σύνταγμα της Φρουράς Αθηνών, αυτός όμως, ζήτησε, να μετατεθεί στα σύνορα ένα πρωτοφανές αίτημα, συνήθως τα αιτήματα είναι για υπηρεσία στα μετόπισθεν!! Μετατέθηκε στον ακριτικό τότε Τύρναβο.\nΤο 1904, αρχίζει ο Μακεδονικός Αγώνας! Στις 13 Οκτωβρίου 1904, σκοτώνεται ο Παύλος Μελάς. Η είδηση τού θανάτου του, προκαλεί πανελλήνια συγκίνηση!\nΟ Σαράντος, είναι 24 ετών! Θέλει να πάει και αυτός εκεί. Το ζητάει επίμονα! Λόγω του νεαρού της ηλικίας του, το αίτημα απορρίφθηκε. Δεν απογοητεύεται! Η φλόγα μέσα του για τη λευτεριά της Μακεδονίας είναι ισχυρή!\nΤον Σεπτέμβριο του 1906, το όνειρο του γίνεται πραγματικότητα ξεκινάει από τον Πειραιά, όπου αποχαιρετώντας τον μικρότερο αδελφό του λέει: «Έ ντροπής, Νίκο. Έσο άνδρας και μην κλαίς. Γιατί έγινα Αξιωματικός; Δια να χτυπώ το σπαθί μου στην πλατεία Συντάγματος, ενώ η γλυκιά μας πατρίδα με χρειάζεται να την υπερασπίσω στα δοξασμένα Μακεδονικά εδάφη?»\nΦτάνει στην Μακεδονία. Έδρα και ορμητήριό του, η λίμνη των Γιαννιτσών, που λεγόταν και Βάλτος. Βάλτος σήμαινε κουνούπια, βατράχια, βδέλλες, λάσπη, καλαμιώνες, βούρλα και το τοπικό χόρτο ραγάζι, ως δύο μέτρα ύψος ανέδιδε αποπνικτικές αναθυμιάσεις! Μετά από λίγους μήνες παραμονής εκεί, το αποτέλεσμα ήταν ελονοσία και θάνατος ή ρευματισμοί. Χρησιμοποιεί το ψευδώνυμο Τέλλος Άγρας!\nΣτις 14 Νοεμβρίου 1906, επιχειρεί να καταλάβει την κεντρική Βουλγάρικη καλύβα του Ζερβοχωρίου. Τραυματίζεται σοβαρά στον δεξί ώμο και χέρι. Μεταφέρθηκε στην Θεσσαλονίκη για να αναρρώσει. Το πάθος του για τον αγώνα είναι μεγάλο σε λιγότερο από μία εβδομάδα και παρά τις αντιρρήσεις των γιατρών γυρίζει στον Βάλτο. Η υγεία του χειροτερεύει. Προσβλήθηκε από ελονοσία, το 1907 μετατέθηκε στη Νάουσα εκεί γνωρίζει τον Αντώνη Μιγγα.\nΠαρά τον κλονισμό της υγείας του εξακολουθεί να συμμετέχει ενεργά. Στις 3 Ιουνίου 1907 ο Βοεβόδας του Βουλγαρικού Κομιτάτου, Βάννης Ζλάταν ο οποίος είχε εκδηλώσει την επιθυμία να προσχωρήσει στην ελληνική πλευρά, εκμεταλλευόμενος το ήθος και την εντιμότητα του, τον κάλεσε άοπλο να συμφιλιωθούν, προσήλθε με τον συναγωνιστή του Τώνη Μίγγα, παρά τις συμφωνίες όμως τους συνέλαβαν. Για 4 μέρες τους έσερναν στα βουλγαρικά χώρια δεμένους, ξυπόλητους και τους κακοποιούσαν. Το βράδυ της 7ης Ιουνίου 1907, τους κρέμασαν σε μια καρυδιά ανάμεσα στα χωριά Τέχοβο (Καρυδιά) και Βλάβοδο (Άγρας). Ο θάνατος τους έγινε γνωστός, ύστερα από μία εβδομάδα και συγκίνησε τον Ελληνισμό! Η δολοφονία τους δεν έκαμψε το φρόνημα των Ελλήνων. Καινούργιοι εθελοντές έσπευσαν να βοηθήσουν το Μακεδονικό Αγώνα!\nΛίγες ημέρες μετά την δολοφονία, ο Πρόξενος στην τουρκοκρατούμενη Θεσσαλονίκη Λάμπρος Κορομηλάς, θα στείλει ένα τηλεγράφημά προς το Ελληνικό Υπουργείο Εξωτερικών, όπου γραφει μεταξύ άλλων: «… Ητο πάντοτε επιφοβώτατος εις τους αντιπάλους του… Επενόησαν λοιπόν να έλθουν προς αυτόν εις διαπραγματεύσεις, υποκρινόμενοι ότι δέχονται συνεννόησιν προς κοινήν δράσιν, δέχονται συμμαχίαν, ίνα παύσωσι πλέον αι των χριστιανών αλληλοκτονίαι…».\nΑυτός ήταν ο Σαράντος Αγαπηνός ένας αγνός έντιμος αγωνιστής που είχε θέσει την ζωή του όπως και πολλοί άλλοι Έλληνες στην Υπηρεσία του Έθνους.\nΈνας εθνομάρτυρας που πίστευε ότι είχε χρέος να χύσει το αίμα του για την σωτηρία κάθε σπιθαμής Ελληνικής γης όσο μακριά και αν βρισκόταν αυτή από τον τόπο καταγωγής του.\nΣήμερα αισθάνομαι διπλά υπερήφανος που προλογίζω αυτήν την εκδήλωση προς τιμήν του Εθνομάρτυρα Υπολοχαγού Σαράντου Αγαπηνού τόσο ως Έλληνας Αξιωματικός όσο και ως Μεσσήνιος έχοντας κοινό τόπο καταγωγής με τον Εθνομάρτυρα (καταγωγή Γαργαλιάνοι).\nΟ ΧΑΙΡΕΤΙΣΜΟΣ ΤΟΥ ΑΝΤΙΠΡΟΕΔΡΟΥ ΤΟΥ ΠΟΛΕΜΙΚΟΥ ΜΟΥΣΕΙΟΥΤΑΞΙΑΡΧΟΥ ΠΑΝΑΓΙΩΤΗ ΓΕΩΡΓΟΠΟΥΛΟΥ. (ΒΙΝΤΕΟ)\nΑπόwww.platy-kalamatas-messinias.grPosted at 6:43:00 μ.μ.


ΚΑΝ'ΤΕ ΤΗ ΖΩΗ ΣΑΣ ΠΙΟ ΕΥΚΟΛΗ\nΜέσω του ŠKODA Connect LITE ενημερώνεστε για το στιλ οδήγησής σας και σας παρέχονται χρήσιμες συμβουλές για το πώς μπορείτε να οδηγείτε πιο «έξυπνα», έτσι ώστε να εξοικονομήσετε καύσιμο και συνεπώς χρήματα.\nΔείτε πώς μπορείτε να αποκτήσετε την εφαρμογή ŠKODA Connect Lite γρήγορα και εύκολα.\nH εφαρμογή ŠKODA Connect LITE είναι συμβατή με τα περισσότερα μοντέλα ŠKODA που κατασκευάστηκαν από το 2008 και μετά.\nΚατεβάστε την εφαρμογή εντελώς δωρεάν στο App Store ή στο Google Play Store.\nΕγγραφείτε και συνδεθείτε για να ενεργοποιήσετε όλες τις λειτουργίες της εφαρμογής.\nΕΠΙΚΟΙΝΩΝΗΣΤΕ ΜΕ ΤΟΝ ΕΞΟΥΣΙΟΔΟΤΗΜΕΝΟ ΣΥΝΕΡΓΑΤΗ ŠKODA SERVICE\nΕπιλέξτε και αποθηκεύστε τον Εξουσιοδοτημένο Συνεργάτη ŠKODA Service που εσείς επιθυμείτε και κλείστε γρήγορα και εύκολα ραντεβού για τη σωστή συντήρηση του οχήματός σας.\nΜάθετε πώς θα χρησιμοποιήσετε την εφαρμογή ŠKODA Connect LITE γρήγορα και απλά.\nΤαξιδεύετε στην Ευρώπη; Δείτε στον παρακάτω χάρτη σε ποιες χώρες είναι διαθέσιμη η εφαρμογή ŠKODA Connect LITE. Ωστόσο, είμαστε σε συνεχή προσπάθεια επέκτασής της σε ακόμη περισσότερες.\nΠΡΟΜΗΘΕΥΤΕΙΤΕ ΤΟΝ ΕΙΔΙΚΟ ΑΝΤΑΠΤΟΡΑ\nΓια να συνδεθεί το ŠKODA σας με το το κινητό σας, θα χρειαστείτε τον ειδικό αντάπτορα Data Plug. Για την τοποθέτησή του, μπορείτε να απευθυνθείτε στο Δίκτυο Εξουσιοδοτημένων Συνεργατών ŠKODA Service της επιλογής σας, το οποίο θα φροντίσει για όλη τη διαδικασία εγκατάστασής του.


Έσωσε τον πατέρα του από βέβαιο θάνατο και είναι μόλις 5 ετών (ΦΩΤΟ, ΒΙΝΤΕΟ) - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Έσωσε τον πατέρα του από βέβαιο θάνατο και είναι μόλις 5 ετών (ΦΩΤΟ, ΒΙΝΤΕΟ)\nΈσωσε τον πατέρα του από βέβαιο θάνατο και είναι μόλις 5 ετών (ΦΩΤΟ, ΒΙΝΤΕΟ)\nΙανουάριος 10, 2016 Τα νέα της ημέρας\nΣυγκλονισμένη ολόκληρη η Γαλλία από την ιστορία ενός πεντάχρονου ήρωα που κατάφερε να σώσει τον πατέρα του από βέβαιο θάνατο.\nΓια να σώσει τον πατέρα του που υπέστη καρδιακό επεισόδιο, ένας 5χρονος έφυγε με το ποδήλατό του, στη μέση της νύχτας και ενώ έξω έβρεχε καταρρακτωδώς, για να φέρει βοήθεια. Το παιδί κάλυψε περισσότερα από 3 χιλιόμετρα σε έναν δρόμο της Μαγιέν, στη δυτική Γαλλία, μέχρι που το εντόπισε ένας οδηγός αυτοκινήτου και ειδοποίησε τις αρχές.\n"Κάτω από το πανωφόρι του φορούσε σαγιονάρες και πιτζάμες. Ήταν μούσκεμα, έτρεμε ολόκληρος. Είχε παλιόκαιρο" αφηγήθηκε ο αγρότης Ζαν-Φρανσουά Πινό περιγράφοντας την απρόσμενη συνάντησή του, το βράδυ της Τετάρτης, με τον μικρό Κεβίν-Τζενέ στην άκρη ενός δρόμου στην έξοδο του χωριού Σεν-Πιερ-Λα-Κουρ.\nΣύμφωνα με την τοπική εφημερίδα Ouest-France, ο 5χρονος έφυγε από το σπίτι όταν είδε τον πατέρα του να καταρρέει. Άφησε τη μικρότερη αδελφή του, ηλικίας μόλις 2 ετών, δίπλα στον αναίσθητο πατέρα και πήρε το ποδήλατό του με σκοπό να αναζητήσει τη μητέρα του που είχε νυχτερινή βάρδια στη δουλειά της, σε απόσταση περίπου 12 χιλιομέτρων από το σπίτι της οικογένειας.\nΓύρω στις 21.15, ο Πινό, που όπως λέει επέστρεφε από τα μαθήματα ζωγραφικής που παρακολουθεί, αντιλήφθηκε το παιδί στην άκρη του δρόμου χάρη στα σήματα που του έκαναν με τα φώτα τους άλλοι οδηγοί, στο αντίθετο ρεύμα κυκλοφορίας.\n"Μου είπε: «Ο μπαμπάς μου πέθανε». Τον έβαλα στο αυτοκίνητό μου για να ζεσταθεί και ένας άλλος οδηγός κάλεσε τις αρχές", συνέχισε. Ο μικρός δεν ήταν σε θέση όμως να του πει το επώνυμό του, ούτε τη διεύθυνση του σπιτιού του. "Έκλαιγε, αλλά κάποιες στιγμές ηρεμούσε. Είχε καθαρό μυαλό, όμως το μυαλό ενός παιδιού πέντε χρονών", είπε ο Πινό εξηγώντας ότι κάποια στιγμή ο Κεβίν-Τζενέ ανησύχησε ότι, με όλα αυτά, "θα είναι κουρασμένος αύριο στο σχολείο".\nΟ δήμαρχος του Σεν-Πιερ-Λα-Κουρ, ο Κλοντ Λε Φεβρ, ειδοποιήθηκε για το περιστατικό από την πυροσβεστική και την αστυνομία και ήρθε σε επαφή με μια άλλη οικογένεια της κοινότητας, όπως είπε ο ίδιος στο Γαλλικό Πρακτορείο.\nΤην ώρα που ο μικρός στέγνωνε στο αυτοκίνητο του αγρότη, οι διασώστες κατάφεραν τελικά να εντοπίσουν το σπίτι του, να μπουν μέσα και να μεταφέρουν τον αναίσθητο πατέρα στο νοσοκομείο όπου οι γιατροί του έσωσαν τη ζωή.\n"Δεν έκανα παρά μόνο το καθήκον μου, πρόσφερα βοήθεια σε έναν άνθρωπο που κινδύνευε", κατέληξε ο Πινό.


Αθλούμενοι στο Αττικό Άλσος: Κλειδωμένα με λουκέτο τα γήπεδα τένις - ALT.gr\nΑθλούμενοι στο Αττικό Άλσος: Κλειδωμένα με λουκέτο τα γήπεδα τένις\n24 Δεκεμβρίου 2021 | 16:56\nΤο γεγονός ότι στις 24, 25 και 26 Δεκεμβρίου τα γήπεδα τένις του Αττικού Άλσους θα είναι κλειστά, κλειδωμένα με λουκέτο, για πρώτη φορά εδώ και 11 χρόνια καταγγέλλουν οι αθλούμενοι στο Αττικό Άλσος, σύμφωνα με προφορική ενημέρωση που πήραν από τη γραμματεία του Ομίλου Αντισφαίρισης Ν. Ιωνίας (ΟΑΝΙ).\n«Για άλλη μία φορά καταδεικνύεται το πρόβλημα της παρεμπόδισης της ελεύθερης άθλησης στο Αττικό Άλσος!» σημειώνουν και προσθέτουν πως «οι γιορτινές αυτές μέρες είναι για πολλούς ευκαιρία για ξεκούραση, για άθληση και για ψυχαγωγία. Παρόλα αυτά, χωρίς καμία γραπτή ανακοίνωση, όποιος πάει αυτό το τριήμερο για να παίξει τένις δεν θα μπορεί!\nΟ ΟΑΝΙ μας δείχνει και πάλι ότι δεν ενδιαφέρεται καθόλου για την ελεύθερη άθληση και τον μαζικό αθλητισμό, παρά μόνο για το δικό του όφελος και κέρδος! Ένας ιδιωτικός όμιλος ας κάνει ό,τι θέλει με τα γήπεδά του, ας τα κλείνει και αργίες και γιορτές. Εδώ όμως αναφερόμαστε σε δημόσια γήπεδα. Και φαίνεται ότι ο κανόνας που ισχύει είναι: Δεν παίζουν οι πελάτες; Δεν παίζει κανείς!\nΦαίνεται, λοιπόν, και πάλι ότι είναι επιτακτική ανάγκη η ανάκληση της σύμβασης με τον ΟΑΝΙ και η επιστροφή των γηπέδων στη διαχείριση της ΓΓΑ».\nΕτικέτες: Αθλητισμός, Αττική


FARMAKOPOIOI: Κώστας Ράνος: «Στην Ελλάδα έχουμε τη μεγαλύτερη κατά κεφαλή φαρμακευτική δαπάνη!» (ηχητικό)\nΚώστας Ράνος: «Στην Ελλάδα έχουμε τη μεγαλύτερη κατά κεφαλή φαρμακευτική δαπάνη!» (ηχητικό)\nΣε συνέντευξη στο ραδιόφωνο του ΣΚΑΪ και τον δημοσιογράφο Άρη Πορτοσάλτε μίλησε το μέλος της επιτροπής προμηθειών Υγείας, κ. Κώστας Ράνος. Τόνισε πως στην Ελλάδα έχουμε τεράστιες υπερτιμολογήσεις στα φάρμακα, έκανε συγκρίσεις τιμών με συγκεκριμένα παραδείγματα στα φάρμακα Ελλάδας - Σουηδίας, είπε πως τα γενόσημα στην Ελλάδα δεν έχουν την απήχηση που θα έπρεπε ενώ κατέληξε λέγοντας πως στην Ελλάδα δεν παράγεται ούτε ένα φάρμακο.\n«Στην Ελλάδα έχουμε τη μεγαλύτερη κατά κεφαλή φαρμακευτική δαπάνη της Ευρωπαϊκής Ένωσης. Δυο φορές παραπάνω από την Σουηδία, δυομιση φορές παραπάνω από τη Δανία, πέντε φορές παραπάνω από την Ουγγαρία, πρόκειται για απίστευτα νούμερα.»\nΆρης Πορτοσάλτε: «Μα λένε ότι συνεχώς μειώνονται οι τιμές στα φάρμακα.»\n«Οι μειώσεις τιμών είναι μικρές που οφείλονται στις....\n... δυσκολίες διαθεσιμότητας των φαρμάκων, διότι δε πληρώνει ο ΕΟΠΥΥ, κλείνουν τα φαρμακεία κλπ.»\n«Αντίθετα με όσα λέγονται, για τους πέντε πρώτους μήνες του 2012 η νοσοκομειακή δαπάνη έχει αυξηθεί κατά 8-9%, την ώρα που μιλάμε για μειώσεις προϋπολογισμού. Ο λόγος για την διαφορά αυτή είναι ο τρόπος που το κράτος δίνει τιμές στο φάρμακο. Σας δίνω το παράδειγμα της ολανζαπίνης, η ετήσια δαπάνη της οποίας ανέρχεται για το ελληνικό κράτος στα 120 εκατομμύρια. Το πρωτότυπο φάρμακο στη Σουηδία κοστίζει για το σουηδικό κράτος 59,30€, ενώ για την Ελλάδα 118,07€. Το αντίστοιχο γενόσημο ολανζαπίνης το σουηδικό κράτος το χρεώνεται 17,53€, ενώ στην Ελλάδα ο ΕΟΠΥΥ το αγοράζει 99,10€. Στην Ελλάδα όμως ο ΕΟΠΥΥ δεν αγοράζει το 99,10€, αγοράζει το 118,07€ επειδή είμαστε... ανοιχτοχέρηδες! Στην Σουηδία που είναι... τσιγκούνηδες και... άφραγκοι, αγοράζουν το γενόσημο των 17,53€! Μιλάμε για τεράστιες διαφορές.\nΤο θέμα δεν είναι μόνο η ολανζαπίνη, είναι και η κλοπιδογρέλη, είναι η ομεπραζόλη, είναι η ρανιτιδίνη. Το γενόσημο ατορβαστατίνης (ετήσια δαπάνη 100-110 εκατομμύρια ευρώ) κοστίζει στην Ελλάδα 14,80€ ενώ ο μέσος όρος Σουηδίας - Ρουμανίας - Δανίας είναι μόλις 4,10€. Τετραπλάσια τιμή.\nΌπου μπήκαν οι διαγωνισμοί, πετύχαμε μέχρι και 90% μείωση τιμής. Κάποιοι δε θέλουν διαγωνισμούς, δε θέλουν τον ανταγωνισμό, θέλουν το κράτος να ορίζει τις τιμές. Αλλά το κράτος στην καλύτερη περίπτωση έχει αποδειχθεί αφελής και ανίκανος διαπραγματευτής.»\n«Στην Ελλάδα δεν παράγεται ούτε ένα φάρμακο. Η ελληνική φαρμακοβιομηχανία συσκευάζει και παρασκευάζει τα φάρμακα.»\n«Δεν υπάρχει επώνυμο και ανώνυμο γενόσημο. Υπάρχει γενόσημο.»\nΑκούστε ολόκληρη την συνομιλία Ράνου - Πορτοσάλτε στο παρακάτω λινκ (από το 39ο λεπτό και μετά):


ΜΑΝΙΤΑΡΙΑ: Κανταϊφι...γλυκίες αναμνήσεις!\nΑναρτήθηκε από dhmhtra στις 6:24 μ.μ.\nΣιροπιαστό...Όλα τα λεφτά. Από τα αγαπημένα μου γλυκά. Δεν έχω αξιωθεί να φτιάξω.\nΑν και δεν είμαι των γλυκών ευχαρίστως θα δοκίμαζα από τα χεράκια σου!!\nΚαι πάλι Καλή Χρονιά!!και καλά δεξίματα που έλεγαν κι οι πιο παλιοί.\nKANTHAROS είναι ένα γλυκό πολύ νόστιμο, κρατάει πολύ και δεν παχαίνει!\n9 Ιανουαρίου 2011 - 7:24 μ.μ.\nΕχεις δίκιο...για τα καλά δεξίματα και γω συμπληρώνω...Καλή αντάμωση !\nκαλή γύκια χρονια :)\nΑυτά τα μικρά κανταϊφάκια, ίσια στην καρδιά μου χτύπησαν!\nΑντιστέκομαι σθεναρά, λόγω μεθεορτικής αποτοξίνωσης!\n9 Ιανουαρίου 2011 - 8:59 μ.μ.\nΔεν λέω ποτέ όχι σε ένα ωραίο σιροπιαστό.....ούτε και σε δυο, τρια!!!!!!\n9 Ιανουαρίου 2011 - 9:22 μ.μ.\nΜόνο υπερβολές δεν λένε οι φίλοι, όχι απλά σου πέτυχε, σούπερ έγινε όπως φαίνεται!\nΜόνο που το βλέπει κανείς, του έρχεται να φάει το ταψί. Καλά σου λένε ότι το πετυχαίνεις...κάτι ξέρουν!!!\n10 Ιανουαρίου 2011 - 9:19 π.μ.\nΑπίθανο γλυκό!!! Μας έφτιαξες Δήμητρρα!!!\n10 Ιανουαρίου 2011 - 9:41 π.μ.\nΔεν θα έλεγα όχι σε 2-3 κομματάκια :)\n10 Ιανουαρίου 2011 - 9:54 π.μ.\nΔήμητρα με ξελίγωσες!\nΦαίνεται λαχταριστό και αφράτο!\nΤι όμορφο σιροπιαστό!\nΈνα από τα πρώτα γλυκά που έφτιαξα!\nΝάχεις γλυκές και όμορφες μέρες!\n10 Ιανουαρίου 2011 - 2:16 μ.μ.\nΤόσο γλυκιά να είναι η χρονιά σου\nΘαυμάζω με πόση τάξη και ομοιομορφία τα έφτιαξες τα κανταϊφάκια! Γεια στα χέρια σου!\nΤί όμορφο που έγινε! Για τη νοστιμιά είμαι βέβαιη αλλά και η μορφή του είναι τέλεια!\nΠΟΛΥ ΚΑΛΟ...ΚΑΛΗ ΧΡΟΝΙΑ ΠΑΙΔΙΑ


...ἐν τῷ φωτί Σου ὀψόμεθα φῶς: 466 χρόνια μετά ...ο Παπά Λευτέρης\n466 χρόνια μετά ...ο Παπά Λευτέρης\n...Πρίν χρόνια ...πρίν καιρούς ....\n...Κάποτε μου μίλησε ο πάππους μου για ένα Κρητικό παπά, αληθινό παληκάρι, πού το Γενάρη του 1919 λειτούργησε κάτω από τους χιλιόχρονους θόλους της Άγια-Σοφίας! Πρωταγωνιστής αυτού του συγκλονιστικού γεγονότος, το όποιο δυστυχώς αγνοούν πολλοί Έλληνες, ήταν ένα αληθινό παληκάρι, ένα βλαστάρι της λεβεντογέννας Κρήτης, της οποίας τα ανδρεία παιδιά έδωσαν πάντα το μεγάλο παρόν σ' όλους τους αγώνες του Γένους, από τα πανάρχαια χρόνια ως τις μέρες μας. Αναφερόμαστε στον παπα-Λευτέρη Νουφράκη από τις Άλωνες Ρεθύμνου, ό οποίος υπηρετούσε ως στρατιωτικός ιερέας στη Β' Ελληνική Μεραρχία, μια από τις δυο Μεραρχίες πού συμμετείχαν στις αρχές του 1919 στο «συμμαχικό» εκστρατευτικό σώμα στην Ουκρανία. Ή Μεραρχία αύτη στο δρόμο προς την Ουκρανία στάθμευσε για λίγο στην Κωνσταντινούπολη, την Πόλη των ονείρων του Ελληνικού λαού, ή οποία βρισκόταν τότε υπό «συμμαχική επικυριαρχία», ύστερα από το τέλος του Α' Παγκοσμίου Πολέμου. Μια ομάδα Ελλήνων αξιωματικών με επικεφαλής 4ο γενναίο κρητικό και μαζί του τον ταξίαρχο Φραντζή, τον Ταγματάρχη Λιαρομάτη, τον Λοχαγό Σταματίου και τον Υπολοχαγό Νικολάου αγνάντευαν από το πλοίο την πόλη και την Άγια-Σοφιά, κρύβοντας βαθιά μέσα στην καρδιά τους το μεγάλο μυστικό τους, τη μεγάλη απόφαση πού είχαν πάρει το περασμένο βράδυ, ύστερα από πρόταση και έντονη επιμονή του λιονταρόψυχου Κρητικού παπα-Λευτέρη Νουφράκη. Να βγουν δηλαδή στην πόλη και να λειτουργήσουν στην Άγια-Σοφιά.Όλοι τους ήταν διστακτικοί, όταν άκουσαν τον παπα-Λευτέρη να τους προτείνει το μεγάλο εγχείρημα. Ήξεραν ότι τα πράγματα ήταν πολύ δύσκολα. Ή Άγια-Σοφιά ήταν ακόμη τζαμί και σίγουρα κάποιοι φύλακες θα ήταν εκεί, κάποιοι άλλοι θα πήγαιναν για προσευχή, δεν ήταν δύσκολο από τη μία στιγμή στην άλλη να γεμίσει ή εκκλησία. Ύστερα ήταν και οί ανώτεροι τους πού δεν θα έβλεπαν με καλό μάτι αυτή την ενέργεια, ή οποία σίγουρα θα προκαλούσε θύελλα αντιδράσεων από τους «συμμάχους» για την «προκλητικότητα» της. Ίσως μάλιστα να δημιουργείτο και διπλωματικό επεισόδιο πού θα έφερνε σε δύσκολη θέση την Ελληνική κυβέρνηση και τον πρωθυπουργό Ελευθέριο Βενιζέλο. Όμως ό παπα-Λευτέρης είχε πάρει την απόφαση του, ήταν αποφασιστικός και κατηγορηματικός. Αν δεν έρθετε εσείς, θα πάω μοναχός μου! Μόνο ένα ψάλτη θέλω. Εσύ, Κωνσταντίνε (Λιαρομάτη), θα μου κάνεις τον ψάλτη; Εντάξει, παππούλη, του απάντησε ό Ταγματάρχης, πού πήρε και αυτός την ίδια απόφαση, κι όλα πια είχαν μπει στο δρόμο τους. Τελικά, μαζί τους πήγαν και οί άλλοι. Το πλοίο πού μετέφερε τη Μεραρχία είχε αγκυροβολήσει στ' ανοιχτά, γι' αυτό επιβιβάστηκαν σε μία βάρκα στην οποία κωπηλατούσε ένας Ρωμιός της Πόλης και σε λίγο αποβιβάστηκαν στην προκυμαία.Ο Κοσμάς, ό ντόπιος βαρκάρης, έδεσε τη βάρκα και τους οδήγησε από το συντομότερο δρόμο στην Άγια-Σοφιά. Ή πόρτα ήταν ανοιχτή λες και τους περίμενε. Ό Τούρκος φύλακας κάτι πήγε να πει στη γλώσσα του, όμως τον καθήλωσε στη θέση του και τον άφησε άφωνο ένα άγριο κι αποφασιστικό βλέμμα του Ταξίαρχου Φραντζή. Όλοι μπήκαν μέσα με ευλάβεια και προχώρησαν κάνοντας το σταυρό τους. Ό παπα-Λευτέρης ψιθύρισε με μεγάλη συγκίνηση: «Εισελεύσομαι εις τον οίκον σου, προσκυνήσω προς Ναόν Άγίον σου εν φόβω...». Προχωρεί γρήγορα, δεν χρονοτριβεί Εντοπίζει το χώρο στον όποιο βρισκόταν το Ιερό και ή Αγία Τράπεζα. Βρίσκει ένα τραπεζάκι, το τοποθετεί σ' αυτή τη θέση, ανοίγει την τσάντα του, βγάζει όλα τα απαραίτητα για τη Θεία Λειτουργία, βάζει το πετραχήλι του και αρχίζει.Ευλογημένη ή Βασιλεία του Πατρός και του Υιού και του Αγίου Πνεύματος, νυν και αεί και εις τους αιώνας των αιώνων. Αμήν, αποκρίνεται ό Ταγματάρχης Λιαρομάτης και ή Θεία Λειτουργία στην Άγια-Σοφιά έχει αρχίσει. Μακάρι να μας αξιώσει ό Θεός να την ολοκληρώσουμε, σκέφτονται όλοι, και σταυροκοπιούνται με κατάνυξη. Οί αξιωματικοί μοιάζουν να τα 'χουν χαμένα, όλα έγιναν τόσο ξαφνικά και φαίνονται απίστευτα Ή Θεία Λειτουργία προχωρεί κανονικά. Ή Άγια-Σοφιά ύστερα από 466 ολόκληρα χρόνια ξαναλειτουργείται! Ό παπα-Λευτέρης συνεχίζει.Όλα γίνονται ιεροπρεπώς, σύμφωνα με το τυπικό της Εκκλησίας. Ακούγονται τα «ειρηνικά», το «Κύριε ελέησον», «ό Μονογενής Υιός και Λόγος του Θεού...», πού γράφτηκε από τον ίδιο τον Ιουστινιανό με την προσταγή και την φροντίδα του οποίου χτίστηκε και ή Άγια-Σοφιά. Ακολουθεί ή Μικρή Είσοδος, το «Τη Υπερμάχω Στρατηγώ...», ό Απόστολος από τον Ταξίαρχο Φραντζή και το Ευαγγελικό Ανάγνωσμα από τον παπα-Λευτέρη. Χρέη νεωκόρου εκτελεί ό Υπολοχαγός Νικολάου. Στο μεταξύ ή Άγια-Σοφιά αρχίζει να γεμίζει με Τούρκους.Ό παπα-Νουφράκης δεν πτοείται και συνεχίζει. Οί άλλοι κοιτάζουν σαστισμένοι πότε τον ατρόμητο παπά και πότε τους Τούρκους, πού μέχρι εκείνη τη στιγμή παρακολουθούν σιωπηλοί μη μπορώντας ίσως να πιστέψουν στα μάτια τους, γιατί αυτό πού γινόταν εκείνη την ώρα μέσα στην Άγια-Σοφιά ήταν πραγματικά κάτι το απίστευτο. Μετά το Ευαγγέλιο ακολουθεί το Χερουβικό από τον Ταγματάρχη Λιαρομάτη, ενώ ό παπα-Λευτέρης τοποθετεί το αντιμήνσιο πάνω στο τραπεζάκι, για να κάνει την Προσκομιδή. Οί Τούρκοι συνεχώς πληθαίνουν. Οί ώρες είναι δύσκολες, αλλά και ανεπανάληπτες, επικές.Ό παπα-Νουφράκης συνεχίζει. Βγάζει από την τσάντα ένα μικρό Άγιο Ποτήριο, ένα δισκάριο, ένα μαχαιράκι, ένα μικρό πρόσφορο κι ένα μικρό μπουκαλάκι με νάμα. Με ιερή συγκίνηση και κατάνυξη κάνει την προσκομιδή, ενώ ό Λιαρομάτης συνεχίζει να ψάλει το Χερουβικό. Όταν ολοκλήρωσε την Προσκομιδή, στρέφεται στον Υπολοχαγό Νικολάου, του λέει ν' ανάψει το κερί για να ακολουθήσει ή Μεγάλη Είσοδος. Ό νεαρός Υπολοχαγός προχωρεί μπροστά με το αναμμένο κερί και ακολουθεί ό παπάς βροντοφωνάζοντας: «Πάααντων ημών μνησθείη Κύριος ό Θεός...». Στη συνέχεια ακολουθούν οι «Αιτήσεις»» και το «Πιστεύω», το όποιο είπε ό Φρατζής .Στο μεταξύ ή Άγια-Σοφιά, έχει γεμίσει με Τούρκους κι ανάμεσα τους υπάρχουν και πολλοί Έλληνες της Πόλης, πού βρέθηκαν εκεί αυτή την ώρα και παρακολουθούν με συγκίνηση τη λειτουργία, χωρίς να τολμούν να εξωτερικεύσουν τα συναισθήματα τους «δια τον φόβον των Ιουδαίων» δηλαδή των Τούρκων. Μόνο κάποιες στιγμές δεν μπορούν να συγκρατήσουν τα δάκρυα, πού τρέχουν από τους οφθαλμούς τους και για να μην προδοθούν φροντίζουν και τα σκουπίζουν πριν γίνουν «πύρινο» ποτάμι και τότε ποιος θα μπορούσε να τα συγκρατήσει.Ή Λειτουργία στο μεταξύ φτάνει στο ιερότερο σημείο της, την Αναφορά. Ό παπα-Λευτέρης, με πάλλουσα από τη συγκίνηση φωνή, λέει: «Τα Σα εκ των Σων, Σοι προσφέρομεν κατά πάντα και δια πάντα».Όλοι οί αξιωματικοί γονατίζουν και ή φωνή του Ταγματάρχη Λιαρομάτη ακούγεται να ψέλνει το «Σε υμνούμεν, Σε ευλογούμεν, Σοι ευχαριστούμεν, Κύριε, και δεόμεθά Σου, ό Θεός ημών». Σε λίγη ώρα ή αναίμακτη θυσία του Κυρίου μας έχει τελειώσει στην Άγια-Σοφιά, ύστερα από 466 ολόκληρα χρόνια!! Ακολουθεί το «Άξιον εστίν», το «Πάτερ ημών», το «Μετά φόβου Θεού πίστεως και αγάπης προσέλθετε» και όλοι οί αξιωματικοί πλησιάζουν και κοινωνούν τα Άχραντα Μυστήρια. Ό παπα-Λευτέρης λέει γρήγορα τις ευχές και ενώ ό Λιαρομάτης ψέλνει το «Είη το όνομα Κυρίου ευλογημένον...» καταλύει το υπόλοιπων της Θείας Κοινωνίας και απευθυνόμενος στον Υπολοχαγό Νικολάου του λέει: «Μάζεψε τα γρήγορα όλα και βαλτά μέσα στην τσάντα»,Ύστερα κάνει την Απόλυση! Ή Θεία Λειτουργία στην Άγια-Σοφιά, έχει ολοκληρωθεί. Ένα όνειρο δεκάδων γενεών Ελλήνων έχει γίνει πραγματικότητα. Ό παπα-Νουφράκης και οι τέσσερις αξιωματικοί είναι έτοιμοι να αποχωρήσουν και να επιστρέψουν στο πλοίο. Ή Εκκλησία όμως είναι γεμάτη Τούρκους, οί όποιοι έχουν αρχίσει να γίνονται άγριοι, επιθετικοί συνειδητοποιώντας τι ακριβώς είχε συμβεί. Ή ζωή τους κινδυνεύει άμεσα.Όμως δε διστάζουν, πλησιάζει ό ένας τον άλλο, γίνονται «ένα σώμα», μια γροθιά και προχωρούν προς την έξοδο.Οί Τούρκοι είναι έτοιμοι να τους επιτεθούν, όταν ένας Τούρκος αξιωματούχος παρουσιάζεται με την ακολουθία του και τους λέει: «Ντουρούν χέμεν» (αφήστε τους να περάσουν). Το είπε με μίσος. Θα ήθελε να βάψει τα χέρια του στο αίμα τους, όμως εκείνη τη στιγμή έτσι έπρεπε να γίνει, αυτό επέβαλαν τα συμφέροντα της πατρίδας του, δεν ήταν χρήσιμο γι' αυτούς να σκοτώσουν τώρα πέντε Έλληνες αξιωματικούς μέσα στην άγια Σοφιά. Δεν ξεχνά ότι στ' ανοιχτά της Πόλης βρίσκονται δυο ετοιμοπόλεμες Ελληνικές Μεραρχίες κι ακόμη ότι ή Κωνσταντινούπολη βρίσκεται ουσιαστικά υπό την επικυριαρχία των νικητών του Α' Παγκοσμίου Πολέμου στους οποίους βέβαια δεν συμπεριλαμβάνονται οι Τούρκοι. Στο άκουσμα αυτών των λόγων οι Τούρκοι υποχωρούν. Ό παπα-Νουφράκης και οί άλλοι αξιωματικοί βγαίνουν από την Άγια-Σοφιά κατευθυνόμενοι προς την προκυμαία, όπου τους περιμένει ή βάρκα. Ένας μεγαλόσωμος Τούρκος τους ακολουθεί, σηκώνει ένα ξύλο και ορμά για να χτυπήσει τον παπα-Νουφράκη. Διαισθάνεται, ξέρει ότι αυτός ό παπάς είναι ό εμπνευστής, ό δημιουργός αυτού του γεγονότος. Ό ηρωικός παπάς σκύβει για να προφυλαχθεί, αλλά ό Τούρκος καταφέρνει και τον χτυπά στον ώμο. Λυγίζει το σώμα του από τον αβάσταχτο πόνο, όμως μαζεύει τις δυνάμεις του, ανασηκώνεται και συνεχίζει να προχωρεί. Στο μεταξύ ό Ταγματάρχης Λιαρομάτης και ό Λοχαγός Σταματίου αφοπλίζουν τον Τούρκο, πού είναι έτοιμος για να δώσει το πιο δυνατό κι ίσως το τελειωτικό χτύπημα στον παπά. Ήδη, πλησιάζουν στη βάρκα. Μπαίνουν όλοι μέσα.Ό Κοσμάς μαζεύει τα σχοινιά και αρχίζει γρήγορα να κωπηλατεί. Σε λίγο βρίσκονται πάνω στο ελληνικό πολεμικό πλοίο ασφαλείς .και θριαμβευτές. Βέβαια ακολούθησε διπλωματικό επεισόδιο και οί «σύμμαχοι» διαμαρτυρήθηκαν έντονα στον πρωθυπουργό Ελευθέριο Βενιζέλο, ό οποίος αναγκάστηκε να επιπλήξει τον παπα-Λευτέρη Νουφράκη. Όμως κρυφά επικοινώνησε μαζί του και «τον επαίνεσε και συνεχάρη τον πατριώτη ιερέα, πού έστω και για λίγη ώρα ζωντάνεψε μέσα στην Άγια-Σοφιά τα πιο ιερά και ειρηνικά ....όνειρα του Έθνους μας». Αυτό ήταν σε γενικές γραμμές το ιστορικό της Θείας Λειτουργίας πού έγινε ύστερα από 446 χρόνια στην Άγια-Σοφιά από τον ηρωικό παπα-Λευτέρη Νουφράκη. Σίγουρα οι περισσότεροι Νεοέλληνες το αγνοούμε.\nΤου Αντώνη Στιβακτάκη . Το κείμενο πρωτοδημοσιευτηκε, στην εφημερίδα Ηρακλείου Κρητης "ΜΕΣΟΓΕΙΟΣ" την 3/6/1998\nΑναρτήθηκε από Νώντας Σκοπετέας/Εν τω φωτί σου οψόμεθα φως στις Τρίτη, Μαΐου 26, 2009


ΠΑΡΑΙΤΗΣΗ ΑΝΤΙΠΕΡΙΦΕΡΕΙΑΡΧΗ ΘΕΟΦΑΝΗ ΠΑΠΑ ΜΕ ΠΡΟΘΕΣΗ ΤΗ ΒΟΥΛΕΥΤΙΚΗ ΥΠΟΨΗΦΙΟΤΗΤΑ ΣΤΗ Β’ ΘΕΣΣΑΛΟΝΙΚΗΣ - HalkidikiPost\nΑπό Newsroom 16 Μαρτίου 2018 No comment\nΟ κ. Τζιτζικώστας στην τελευταία συνεδρίαση της Εκτελεστικής Επιτροπής της Περιφέρειας Κεντρικής Μακεδονίας είχε ζητήσει από τους Αντιπεριφερειάρχες που επιθυμούν να θέσουν υποψηφιότητα για Βουλευτές ή Δήμαρχοι, να υποβάλουν τις παραιτήσεις του. Ο κ. Παπάς υπέβαλε σήμερα την παραίτησή του από το αξίωμα του Αντιπεριφερειάρχη και παραμένει πλέον Περιφερειακός Σύμβουλος της “Αλληλεγγύης”.\nΔ.Τσούφης: Όλη η αλήθεια για τα “σημαντικά” δελτία τύπου του Δήμου Νέας Προποντίδας (video)\nΥπΑΑΤ, Γ. Γεωργαντάς: Η ΕΕ ενεργοποιεί το αποθεματικό κρίσης για τους αγρότες – Συνάντηση με αντιπροσωπεία παραγωγών στο ΥΠΑΑΤ


Πανελλαδικές - Ιστορία Θεωρητικής Κατεύθυνσης - Θέματα και απαντήσεις (10/6) - xenesglosses.eu\nΠέμπτη, 23/09/2021, 14:22\nHome / HEADER-NEWS / Πανελλαδικές – Ιστορία Θεωρητικής Κατεύθυνσης – Θέματα και απαντήσεις (10/6)\n0«πανελλαδικές» απαντήσεις Θέματα ΘΕΩΡΗΤΙΚΗΣ ιστορία κατεύθυνσης\nΔημοσιεύτηκε: 9:51 πμ Ιούνιος 10th, 2014 0\nΤΑ ΘΕΜΑΤΑ ΙΣΤΟΡΙΑΣ\nΆποψη της Πανελλήνιας Ένωσης Φιλολόγων για τα θέματα Ιστορίας της Θεωρητικής Κατεύθυνσης στις Πανελλαδικές Εξετάσεις 2014\nΤα θέματα καλύπτουν σημαντικό εύρος της εξεταστέας ύλης. Ωστόσο, η διατύπωση ορισμένων θεμάτων παρουσιάζει προβλήματα. Στο θέμα Α1α ζητείται ο ορισμός Αγροτική μεταρρύθμιση χωρίς να υπάρχει αναφορά σε συγκεκριμένη ιστορική περίοδο. Η αγροτική μεταρρύθμιση συνδέεται με συγκεκριμένα ιστορικά γεγονότα, τα οποία συμπεριλαμβάνονται σε ολόκληρο το κεφάλαιο του βιβλίου, σσ. 42-45.\nΑνάλογο πρόβλημα παρουσιάζει και το Α1γ, δεδομένου ότι στο σχολικό εγχειρίδιο στις σελίδες 96 και 144 υπάρχουν αναφορές στο θέμα και όχι στο περιεχόμενο της συνθήκης. Επομένως, τα δύο συγκεκριμένα θέματα θα μπορούσαν να τεθούν ως ανοικτού τύπου ερωτήσεις και όχι ως ορισμοί.\nΑναφορικά με τη δεύτερη ομάδα Γ1 και Δ1, τα κείμενα λειτουργούν συμπληρωματικά ή επεξηγηματικά, επαναλαμβάνοντας στοιχεία του εγχειριδίου. Συνεπώς, προσφέρονται για αναπαραγωγική παρά για συνθετική εργασία και δεν προωθούν την ιστορική σκέψη. Στο Γ1α σημαντικό μέρος των απαιτούμενων ιστορικών γνώσεων αφορά σε αριθμητικά μεγέθη (αριθμός βουλευτικών εδρών), ενώ στο ερώτημα β στο Δ1, σε σχέση με τον πίνακα, η απάντηση είναι αυτονόητη .\nΕπιπρόσθετα, ο τρόπος με τον οποίο δίνονται ορισμένες από τις βιβλιογραφικές παραπομπές δεν είναι σωστός.\nΑΠΟ ΤΗΝ Π.Ε.Φ.\nΕΚΤΙΜΗΣΗ ΘΕΜΑΤΩΝ ΠΑΝΕΛΛΗΝΙΩΝ ΕΞΕΤΑΣΕΩΝ ΣΤΗΝ ΙΣΤΟΡΙΑ ΘΕΩΡΗΤΙΚΗΣ ΚΑΤΕΥΘΥΝΣΗΣ\nΤα θέματα της Ιστορίας Θεωρητικής κατεύθυνσης είναι σε γενικές γραμμές αυξημένης δυσκολίας και απευθύνονται σε πολύ καλά προετοιμασμένους μαθητές με συγκροτημένη συνθετική σκέψη.Πιο συγκεκριμένα,τα θέματα Β2 και Γ1 απαιτούν ιδιαίτερη προσοχή και αντιμετώπιση.Οι πηγές χρήζουν προσεκτικής αντιμετώπισης και διεξοδικής ανάλυσης.\n«πανελλαδικές» απαντήσεις Θέματα ΘΕΩΡΗΤΙΚΗΣ ιστορία κατεύθυνσης\nΠροηγούμενο: Έκτακτη Γενική Συνέλευση των Εκπαιδευτικών σε Διαθεσιμότητα-Απόλυση (10/6) – Συγκέντρωση διαμαρτυρίας στον Άρειο Πάγο 10/6 στις 11.30 π.μ.\nΕπόμενο Πανελλαδικές – Φυσική Θετικής και Τεχνολογικής κατεύθυνσης – Θέματα και απαντήσεις (10/6)


Εκτίμηση αποτελεσμάτων εκλογών Οκτωβρίου 2009 - Σελίδα 74 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,338 μέλη και 2,430,677 μηνύματα σε 75,876 θέματα. Αυτή τη στιγμή μαζί με εσάς απολαμβάνουν το e-steki άλλα 386 άτομα.\nO mangkac έγραψε: στις 13:02, 05-10-09:\nΚαλά εγώ , δεν φανατίζομαι , ασχέτως αν κάποιοι το νομίζουν αυτό !\nΚαι συμφωνώ οτι είναι πρόβλημα ο φανατισμός !\nΑλλά να ξεχωρίσουμε τι είναι υποστήριξη και τι είναι φανατισμός !!!\nΝταξει, πιστευω πως δεν παιζεις ξυλο με τους συνομηλικους σου αμα υποστιριζουν ΝΔ.\nO Chris1993 έγραψε: στις 13:05, 05-10-09:\nΠοτέ δεν το έχω κάνει και ούτε πρόκειται !\nΕίναι ανήθικο !\nΑπλά ο ένας υποστηρίζει κάτι και ο άλλος κάτι άλλο !\nH Kansas Rocks! έγραψε: στις 13:21, 05-10-09:\nΟ Καραμανλής έφταιξε όταν στην περσινή ΔΕΘ, δεν έκανε ριζικές αλλαγές, παραμόνο κράτησε τους ιδιους και τους ίδιους μετά τα σκάνδαλα. Όχι να ακολουθεί τις απόψεις του Σουφλιά τώρα και να οδηγείται σε αυτοκτονία. Αν ακούσατε τι είπε χθες στη δήλωσή του, αυτό που τον κρατούσε στην αρχηγία του κόμματος ήταν η προσωπική του ειλικρίνεια με τους πολίτες ή κάτι τέτοιο. Δεν ξέρω κατά πόσο ειλικρινης υπήρξε, ή όχι, αλλά η τακτική που ακολούθησε τους τελευταίους μήνες ήταν επιεικώς απαράδεκτη. Υπέκυψε σε φθηνούς εκβιασμούς, και πήρε όλη την ευθύνη πάνω του, χωρίς να φταίει ο ίδιος... Ωστόσο, εκεί που θα τον κατηγορήσω ήταν ότι ως προς την επιλογή των βουλευτών του, δεν υπήρξε ξεκάθαρος και τους απέκλεισε από τα ψηφοδέλτια, όπως έγινε με τον Παυλίδη ή τον Τσιτουρίδη, ενώ έπρεπε να αφήσει το λαό να αποφασίσει για την επανεκλογή τους, ή μη.\nO Evris7 έγραψε: στις 13:26, 05-10-09:\nΈχασε γιατί πολύ απλά κατάλαβαν ότι κυβερνούσε την χώρα επικοινωνιακά. Μην το ψάχνουμε. Από τότε που έφυγε ο Ρουσόπουλος, άρχισε και η ΝΔ να καταρέει. Ελπίζουμε να γίνει κάτι με τον Γιώργο.\nO Dark_kronos . έγραψε: στις 13:29, 05-10-09:\nΑναρωτιέμαι λοιπόν: Ποιος ο λόγος να γίνει όλο αυτό το νταβαντούρι, να κλείσουν σχολεία, να σταματήσουν εργοστάσια, να μετακινηθούν πληθυσμοί, να ξοδευτούν κονδύλια που δεν περίσσευαν; Σε τι χρειάζονται οι εκλογές, όταν το αποτέλεσμά τους είναι γνωστό εκ των προτέρων, μέσω της ψήφου χιλίων ατόμων; Ποιος ο λόγος να κάθονται τόσοι άνθρωποι ταγμένοι στο θλιβερό καθήκον να μετράνε κ@λόχαρτα, όταν η καταμέτρηση είχε ήδη πραγματοποιηθεί μέσω της ψήφου έξι χιλιάδων ατόμων και της έρευνας μερικών δεκάδων υπαλλήλων των εταιρειών στατιστικής;\nΘεαθηνε, "αγωνια", δουλια για τους δημοσιογραφους.... θα σου πω και ενα ανεκδοτο τωρα... για να παμε εγω και εσυ που δεν μας ρωτισε κανεις και να πουμε "εγω αυτον θελω", επειδη εχουμε δημοκρατια, και δεν νοητε να χαθει εστω και μια θεση στην βουλη λογο λαθους της στατιστικης εταιριας....\nO g!orgos έγραψε: στις 13:29, 05-10-09:\nΈχασε γιατί πολύ απλά 6 χρόνια δεν είχε κάνει απολύτως τίποτα....!! Παιδεία , υγεία , δημόσια διοίκηση κτλ αποδιαρθρώθηκαν τελείως...!\nO Valder Winners do not make excuses έγραψε: στις 13:39, 05-10-09:\nΒάζει ο Ψωμιάδης για πρόεδρος της ΝΔ....\nΈχω πάρει τη βαλίτσα μου και έχω μεταναστεύσει για Αμερική...\nΔεν.... Όχι, δεν....\nΜετά μου λέει η μάνα μου γιατί "λέρωσα το χέρι μου" με Παπαρήγα.... Μην ανησυχείς μάνα, δεν κοκκινίζω από ιδεολογία, κοκκινίζω από ντροπή και οργή γι αυτή τη χώρα...\nΟ napstor αυτή τη στιγμή δεν είναι συνδεδεμένος Είναι 24 ετών και επαγγέλεται Αντιεξουσιαστης . Έχει γράψει 682 μηνύματα.\nO napstor έγραψε: στις 13:49, 05-10-09:\nΕλπίζουμε να γίνει κάτι με τον Γιώργο.\nειναι αυτο που λεμε ''με την ελπιδα θα μεινουμε παλι''.\nO Evris7 έγραψε: στις 13:59, 05-10-09:\nΝαι, αυτό το λένε οι κακομοίρηδες.\nH Xριστινα αυτή τη στιγμή δεν είναι συνδεδεμένη. Είναι 27 ετών και μας γράφει απο Χαϊδάρι (Αττική). Έχει γράψει 191 μηνύματα.\nH xrisitna έγραψε: στις 14:00, 05-10-09:\nθετικες σκεψεις παιδια!!ας ελπισουμε πως η νεα βουλη θα ναι καλυτερη απ την προηγουμενη.....ετσι να ξεκιναμε με αισιοδοξια!!\nH Kansas Rocks! έγραψε: στις 14:05, 05-10-09:\nΝαι... Γιώργο, είσαι η ελπίδα μας... π***α, π***α, π***α μας....\nH antara αυτή τη στιγμή δεν είναι συνδεδεμένη. Είναι 46 ετών και μας γράφει απο Καλλιθέα (Θεσσαλονίκη). Έχει γράψει 155 μηνύματα.\nH antara έγραψε: στις 14:06, 05-10-09:\nΠροσοχη, ακολουθει πολιτικη διαφημιση\nΚαταρχας, εχουμε ξεκαθαρη και συντριπτικη αλλαγη. Χρονος ομως για προσαρμογες δεν υπαρχει, οποτε περιμενουμε απο αυριο κιολας να δουμε αυτην την αλλαγη με πραξεις (και βεβαια προς το καλυτερο). Εαν πραγματι το δουμε, δεν θα εχω κανενα προβλημα να ψηφισω ΠΑΣΟΚ την επομενη φορα, τωρα παντως δεν το εκανα. Εαν ομως δουμε μια απο τα ιδια, θα ειμαστε αξιοι της μοιρας μας ως λαος εαν στις επομενες εκλογες δουμε παλι τοσο μεγαλα ποσοστα στα δυο μεγαλα κομματα (τουλαχιστον επεσαν λιγο ακομα τωρα, στο 77%). Και το λεω αυτο γιατι ειδα πολυ εντονα σε αυτες τις εκλογες πολλους να ψηφιζουν ΝΔ "για να μην βγει το ΠΑΣΟΚ" (η περιβοητη "συσπειρωση" για να το πω κομψα), ενω στην ουσια παραδεχονταν οτι δεν εχουν καμια διαφορα. Και ειμαι σιγουρος οτι το ιδιο θα γινοταν και απο την αλλη πλευρα, εαν ηταν αναποδα τα πραγματα, μην πω οτι εγινε και τωρα. Ελεος δηλαδη.\nΠΑΣΟΚ: Ξεκαθαρη νικη, μονο που ο ελληνικος λαος δεν δειχνει να εχει αλλα περιθωρια για υπομονη. Πρεπει ο Παπανδρεου να δειξει απο αυριο κιολας και την επιλογη των υπουργων του οτι μπορει να φερει κατι το διαφορετικο. Και απο κει και περα, οχι λογια αλλα πραξεις. Και βλεπουμε..\nΝΔ: Συντριβη απο τις λιγες. Λογικο αφου ο Καραμανλης εβγαινε ξεκαθαρα και ελεγε "θα σας γ@μησουμε". Και η μεγαλη διαρροη δεν εγινε προς τον ΛΑΟΣ (που πηγε "μολις" 2% πανω, ενω η ΝΔ πηγε 8% κατω σε σχεση με το '07), αλλα προς το ΠΑΣΟΚ. Αυτοι ειναι και οι ψηφοφοροι που ελπιζω να σωσουν τον τοπο στο μελλον (εαν δεν το καταφερει ο Γιωργος), στρεφομενοι επιτελους σε κατι διαφορετικο αφου (ω μη γενοιτο παντα) θα εχουν αποτυχει και οι δυο. Για το μελλον της, προσωπικα πιστευω οτι θα εκλεγει η Ντορα (κατι που βεβαια θα οδηγησει τον ΛΑΟΣ κοντα στο 10%).\nΚΚΕ: Κακο αποτελεσμα. Και το πιο ανησυχητικο ειναι οτι δειχνουν να μην θελουν να το καταλαβουν οτι χρειαζεται μια αλλαγη. Οχι προσωπων, αλλα αντιμετωπισης της πραγματικοτητας του 21ου αιωνα. Οι αποψεις του ειναι διαχρονικες, αλλα δεν ειναι κακο να ξερουμε που βρισκομαστε. Εαν σταματησουν να τρωγονται με τον Συριζα και στραφουν ουσιαστικα απεναντι στον δικομματισμο, κατι μπορει να γινει.\nΛΑΟΣ: Ο δευτερος κερδισμενος. Θα μπορουσε και ακομη παραπανω, αν δεν ειχε καποια μικρο-εσωτερικα. Και οχι, δεν ειναι τοσοι πολλοι οι ακροδεξιοι στην Ελλαδα. Απλα ηταν το μονο κομμα που αγγιξε θεματα οπως το μεταναστευτικο (το οποιο δεν θα ηταν προβλημα αν καποιοι ειχαν φροντισει να το αντιμετωπισουν εγκαιρα) η τα εθνικα, που αγγιζουν αρκετο κοσμο, χωρις απαραιτητα να ειναι αυτοι ακραιοι/εθνικιστες κλπ. Συν βεβαια την μοναδικη ικανοτητα του Καρατζαφερη να προβαλει τον εαυτο του. Εαν παντως καταφερει και ανασκουμπωθει η ΝΔ (που ειναι δυσκολο ομως) θα εχει προβλημα.\nΣΥΡΙΖΑ: Με βαση τα οσα περασε, ειναι και αυτο το αποτελεσμα μια νικη. Εχει πολυ δρομο ομως ακομα να κανει, για να εκφρασει τον ευρυτερο αριστερο χωρο, οπως θελει ο Τσιπρας. Αν ειχε χειριστει τα πραγματα καλυτερα, θα μπορουσε να ειναι πανω απο το ΚΚΕ τωρα. Εχει μελλον παντως ως κομμα πιστευω.\nΟικολογοι Πρασινοι: Δεν τα καταφεραν, αλλα θελω να πιστευω (παρολο που δεν θα τους ψηφιζα ΠΟΤΕ για καποιους λογους) οτι θα ειναι στην Βουλη την επομενη φορα. Κι αυτο γιατι χρειαζονται πολλες παραταξεις για να λειτουργησει σωστα η Δημοκρατια. Και απο την στιγμη που δεν υπαρχει κατι αλλο στον οριζοντα ως 6ο κομμα, ας ειναι αυτοι.\nΓενικα λοιπον, μακαρι να τα καταφερει το ΠΑΣΟΚ να καλυτερεψει τα πραγματα. Εαν ομως δεν τα καταφερει (και θα μου επιτρεψετε να τα πω τωρα, γιατι γενικα δεν μου πολυαρεσει να μιλαω για πολιτικα), η μονη λυση θα ειναι να στραφουμε σε αλλες δυναμεις, οπως επισης και να ερθουν να ψηφισουν αυτοι που συνειδητα (και κακως για μενα) απεχουν. Απο ΚΚΕ και ΛΑΟΣ, μεχρι ΚΟΤΕΣ, οτιδηποτε. Θα ηταν πολυ διαφορετικα τα πραγματα αν αντι για 44-34 ηταν τα ποσοστα στο 39-29 πχ. Τοτε θα ηταν ξεκαθαρο μηνυμα αποδοκιμασιας. Τωρα φαινεται οτι ειναι ξεκαθαρο μηνυμα επιδοκιμασιας στο ΠΑΣΟΚ, το οποιο βεβαια μπορει να αποδειξει οτι το αξιζει. Και μακαρι να το κανει για το καλο του τοπου. Οποιος ευχεται το αντιθετο, ειναι τουλαχιστον αστειος..\nKαλά τα λες, αλλά όπως βλέπεις εδώ και ξέρω γω 130 σελίδες, μαλώνουν σαν φανατισμένοι πενηντάχρονοι που έχουν να βολέψουν τα παιδιά τους στο δημόσιο.....(εκτός από δύο τρία άτομα βεβαίως....)\nΑφήστε τα κόμματα, κοιτάξτε το προσωπικό σας μέλλον και επενδύστε στη μόρφωσή σας.\nΑφήστε το μυαλό σας να ανοίξει. Οι πολιτικές συζητήσεις δεν βλάπτουν, το να έχεις άποψη επίσης, ο φανατισμός όμως ναι.\nΠάντα με καλή διάθεση....\nH SPEIO έγραψε: στις 14:10, 05-10-09:\nΜια απορία έχω;Εφόσον πολλοί εδω μέσα είναι κατά όλων των κομμάτων,γιατί δεν φτιάχνετε ένα κόμμα e-steki ; Κόσμος μπαίνει ,βγαίνει ,διαγράφεται,συντονιστική επιτροπή υπάρχει,νομίζω στα βασικά έχουμε καλυφθεί.Κάνουμε και ψηφοφορία για πρόεδρο κλπ.και τσουπ έτοιμο.\nΕκτός αν θέλετε μόνο να γκρινιάζετε.\nO astathmitos έγραψε: στις 14:12, 05-10-09:\nΠρεπει να πουμε ενα μεγαλο μπραβο εκει στην γαλαζια παραταξη που καταφεραν και εκαναν και εθνικο ηρωα τον Γιωργο....Εφεραν με συντριπτικα ποσοστα στην εξουσια τον πιο αστειο πολιτικο των τελευταιων 50 ετων ....Καλη επιτυχια παντως να τους ευχηθουμε αν και πιστευω οτι θα δουμε πολλα ευτραπελα\nΚατα τα αλλα θεωρω οτι η επομενη αρχηγος της ΝΔ θα ειναι η Ντορα Μπακογιαννη εκτος και αν υπαρξει καποια υποψηφιοτητα εκπληξη στην πορεια.Λυσεις τυπου Σαμαρα και Αβραμοπουλου προκαλουν γελιο και δεν εχουν καμια τυχη\nH Χρονοκράτωρ αυτή τη στιγμή δεν είναι συνδεδεμένη. Είναι 23 ετών . Έχει γράψει 363 μηνύματα.\nH Μαρουλάκι έγραψε: στις 14:13, 05-10-09:\nΕγω θα ελεγα κεντροδεξια ιδεολογια, με δεξιες τσεπες.\nΤο ΠΑΣΟΚ ξεκινησε ένα κεντρο αριστερό κόμμα. Σοσιαλιστικό. Τώρα είναι ένας αχταρμάς. Ελπίζω να τα καταφέρει καλύτερα από τη ΝΔ.\nΜιλάμε για άτομα που ακόμα δεν εχουν τελειωσει την δευτεροβαθμια εκπαιδευση και "βγαζουν τα μάτια" τους υποστηρίζοντας τον έναν η τον άλλον. Μα είναι δυνατόν?\nΕμφάνιση περισσότερων μηνυμάτων του χρήστη Μαρουλάκι\nΟ Iliaso αυτή τη στιγμή δεν είναι συνδεδεμένος Μας γράφει απο Αρεόπολη (Λακωνία).\tΈχει γράψει 5,462 μηνύματα.\nO Iliaso έγραψε: στις 14:13, 05-10-09:\nΕμένα μου άρεσε που βγήκε ο Γ.Ανατολάκης βουλευτής 'Β Πειραια\nΠοτέ δε ξέρεις....\nΠοιος βγήκε Β' Αθηνών;\nH Kansas Rocks! έγραψε: στις 14:17, 05-10-09:\nO Dark_kronos . έγραψε: στις 14:25, 05-10-09:\nΑρχική Δημοσίευση από SPEIO\nΝα σου πω, δεν ειναι λιγες οι φορες που μου περασε απο το μυαλο το "γιατι να κατεβενουν ολοι αυτοι, και να μην κατεβω και εγω; "... Βεβαια για πολους λογους δεν το κανω ακομα, αλλα ισως καπια στιγμη στο μελλον να το κανω... Αν τυχουν οι περιστασεις, και υπαρχει και καπιο κομμα με το οπιο να συμφωνω αρκετα, γιατι οχι;...\nΤωρα για κομμα του e-steki, ειναι πολυ περιπλοκο το θεμα... Στην τελικη αν θελουν καπια ατομα απο εδω μεσα να γινει αυτο, μπορουν να κανουν ενα δικο τους κομμα, που απλος να προηλθε λογο της γνωριμιας εδω μεσα... Και αλλωστε, το e-steki αποτελειτε απο εκατονταδες ατομα (για αυτα που ειναι ενεργα μιλαω), εκ των οπιων καπιοι συμφωνουν και αλοι εχουν εντελος αντιθετες αποψης σε πολλα πολιτικα θεματα, δεν θα μπορουσε λοιπον να προελθει ενα κομμα απο το ιδιο το forum.\nO napstor έγραψε: στις 14:30, 05-10-09:\nΑρχική Δημοσίευση από Μαρουλάκι\nτα θεματα πολιτικης στην Ελλαδα μπορεις να τα γνωριζεις πριν συμβουν.\nξερει κανεις αν βγηκε ο Κοροβεσης στην Α αθηνων (συριζα)?


«Α, μπα» classics: Μπορείς να μου αναλύσεις το σκεπτικό σου; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ «Α, μπα» classics: Μπορείς να μου αναλύσεις το σκεπτικό σου;\nΔεν μπορούν δύο ενήλικες να καθαρίζουν μόνοι τους το σπίτι;\nαπό Λένα Φουτσιτζή 18.05.2019, 18:00 4.7k Views 3 Σχόλια\nΣε κάποιες περιπτώσεις ερωτήσεων περί συγκατοίκησης, συμβίωσης κλπ δίνεις τη συμβουλή όταν προκύψει το θέμα καθαριότητας του σπιτιού, να προσλάβουν κάποιον άνθρωπο να το κάνει. Θα ήθελα να ακούσω λίγο πιο αναλυτικά το σκεπτικό σου, το οποίο όσο περισσότερο το σκέφτομαι τόσο πιο σωστό το βρίσκω. Αλλά θα ήθελα να μου εξηγήσεις για ποιο λόγο κατέληξες στην άποψή αυτή και δεν εμμένεις πχ στην άποψη ότι δύο ενήλικοι άνθρωποι που συμβιώνουν πρέπει να βρουν πάση θυσία έναν τρόπο να τακτοποιούν το χώρο τους μόνοι τους χωρίς συνδρομή τρίτου.\n-μετανιωμένη που δεν ακούσα τη συμβουλή\nΧρησιμοποιείς τη λέξη «ενήλικας» σα να έρχεται αυτόματα με την ωριμότητα και την διάθεση προσφοράς και αίσθησης των υποχρεώσεων. Αν ήταν έτσι, δεν θα υπήρχε το α μπα. Βάλε στη θέση αυτή «δυο παιδιά που συμβιώνουν» και αμέσως γίνεται εμφανές γιατί χρειάζεται ένας τρίτος.\nΕκτός του ότι μεταξύ μας έχουμε τεράστιες αποκλίσεις στο τι είναι καθαρό και πότε, τι σημαίνει αποδεκτά ακατάστατο σπίτι και τι σημαίνει τακτοποιημένο, αν καταφέρουμε να βάλουμε αυτά στην άκρη, που δεν καταφέρνουμε, τότε συχνά συμβαίνει το εξής: πολλοί άνθρωποι έχουν μεγαλώσει με την εντύπωση ότι τα ρούχα πλένονται μόνα τους και μπαίνουν στα ντουλάπια διπλωμένα με τη θέληση τους, ότι τα μακαρόνια έρχονται με τα πόδια από το σούπερ μάρκετ και μπαίνουν στα ντουλάπια, και αν όχι, τελικά δεν είναι και σπουδαία δουλειά να πλύνεις και να πας σούπερ μάρκετ, η μαμά το έκανε αυτό για χρόνια και ποτέ της δεν παραπονέθηκε. Αυτοί ακριβώς οι άνθρωποι, που είναι κυρίως άντρες επειδή τους επιτρέπεται περισσότερο να είναι έτσι, όχι ότι δεν υπάρχουν και γυναίκες, δεν εκτιμούν την οικιακή εργασία. Την θεωρούν αυτονόητη, εύκολη, με την έννοια ότι θα την κάνει κάποιος άλλος, και κυρίως, δωρεάν.\nΤο να κάνεις τέτοιον άνθρωπο να πληρώσει για να έχει καθαρά σεντόνια και καθαρά πατώματα και ξεσκονισμένα ντουλάπια είναι ο καλύτερος για μένα τρόπος για να καταλάβει ότι είναι δουλειά, δύσκολη δουλειά, υπεύθυνη δουλειά, που χρειάζεται και δύναμη και γνώσεις. Αν τον αφήσεις στο φιλότιμο δεν θα μάθει τίποτα, γιατί ποτέ του δεν κατάλαβε τι σημαίνει να βγάλεις όλα τα σεντόνια και όλες τις πετσέτες σε ένα σπίτι, να τις αλλάξεις (που σημαίνει ότι έχεις ήδη ικανό αριθμό πλυμένων σεντονιών και πετσετών) και να πλύνεις και να στεγνώσεις και να σιδερώσεις αυτά που έπλυνες, για να βρεις μετά πού θα τα βάλεις ώστε να μην ξαναλερωθούν. Απλώς δεν θα το κάνει, ή θα το κάνει με μισή καρδιά, ή θα τα κάνει όλα λάθος, μέχρι να το αναλάβει αυτός «που ξέρει», που δηλαδή, κατά τη γνώμη του είναι υπεύθυνος. Τα λεφτά που βγαίνουν από τη τσέπη του αναγκάζουν να σεβαστεί την διαδικασία, ότι δεν είναι ούτε εύκολη, ούτε αυτόματη για τον άλλον άνθρωπο στο σπίτι. Μου φαίνεται απαραίτητο όπως θεωρείται απαραίτητο να πληρώνεις για την θεραπεία σου στον ψυχολόγο.\nΦυσικά εξίσου χρήσιμη είναι η διαδικασία για όλους όσους έχουν πρόβλημα με τον έλεγχο και νομίζουν ότι αν δνε κάνουν τις δουλειές οι ίδιοι, δεν θα γίνουν αρκετά καλά. Π\nΝομίζω πως αυτή η απάντηση θα έπρεπε να μπει στο βιβλίο\nΚι επίσης γιατί να το κανεις;;; Έχεις την άνεση θα πληρώσεις το καθαριστήριο και θα αράξεις μετά τη δουλειά αντι να κάτσεις να βάζεις πλυντήρια.\nΚι έχεις την ευχέρεια να το αλλάξεις όσες φορές θέλεις μέχρι να βρεις αυτό που σου κάνει τη δουλειά όπως τη θες (ψειρας αλερτ.) Ενώ σύντροφό που δεν καθαρίζει δεν είναι εύκολο να το αλλάξεις απλά θα βρεις τη δικαιολογία και θα το κάνεις εσυ.\nΑν δεν έχεις οικονομική δυνατότητα τότε φαίνεται το πρόβλημα.\nΓιατί “πρέπει” να το κάνουν μόνοι τους “πάσει θυσία” χωρίς τη συνδρομή τρίτου;\nΔε βλέπω καμία ουσιαστική διαφορά ανάμεσα στο να φέρνεις βοήθεια και στο να αγοράσεις πλυντήριο πιάτων, το μόνο που αλλάζει είναι ο όγκος της δουλειάς που δε χρειάζεται πια να κάνεις και το κόστος.\nΠροηγούμενο άρθρο Κάτι δεν μου αρέσει, αλλά δεν έχω καταλάβει τι\nΕπόμενο άρθρο Ο κάζουαλ σεξισμός της ημέρας: Ο αντι-σεξισμός\nαπό Λένα Φουτσιτζή 31.05.2019, 18:00


Πεντάστερος – ΤΣΣΚΑ | Σεμνά, πάνω στο καλάμι!\nΠεντάστερος – ΤΣΣΚΑ\n29 Οκτωβρίου 2010 — 4minister\nΤο Πράσινο Ωτομοτρίς ξεδόντιασε χθες βράδυ (απόψε) τη Ρωσική Αρκούδα. Πειστική εμφάνιση από ένα σοβαρό Παναθηναϊκό, που πέτυχε μια νίκη επί ενός πολύ καλού αντιπάλου, που έχει μάλιστα πολύ βαριά φανέλα. 😉\nΗ ομάδα έχτισε με υπομονή τις προϋποθέσεις νίκης, σεβόμενη ως όφειλε την ποιότητα του αντιπάλου. Τέτοιο αντίπαλο δεν μπορείς να τον «ξεπετάξεις». Φόρτωσε ας πούμε από νωρίς με 4 φάουλ το στοιχειό Μαριάνοβιτς και μετά έβαλε ένα σωρό καλάθια από κοντινή απόσταση. Δεν μπορείς μάλιστα να πεις ότι κάποιος παίκτης πήρε την ομάδα στην πλάτη του και οι υπόλοιποι απλά βοήθησαν. Team work και άμυνα μπετόν αρμέ. Για να επιβεβαιωθεί ακόμα μια φορά το παλιό ρητό: η καλή άμυνα παίρνει τα παιχνίδια και η καλή επίθεση κόβει εισιτήρια. Η άμυνα ήταν για μένα η έκπληξη, όχι γιατί ήταν καλή, αλλά γιατί είχε προσανατολισμό άμυνας NBA, αυτό που περιέγραψε ο Ζέλικο, επιθετική άμυνα. Τηρουμένων φυσικά των αναλογιών (δεν καβαλάω καλάμι, με κόβει στον καβάλο!) 😛\nΕπίσης είδα ένα μπάσκετ σε σκακιέρα, από δυό κορυφαίους προπονητές. Γνωρίζοντας π.χ. ο Ομπράντοβιτς την αμυντική αδυναμία του Λάνγκτον, δίνει κάποια στιγμή εντολή να πηγαίνει συνέχεια η μπάλα στον παίκτη που έχει αναλάβει, τον Περπέρογλου, ώστε και εύκολα σουτ να έχει στην επίθεση αλλά και να αποκλείσει τον Λάγκτον από τους αιφνιδιασμούς. Γίνεται αυτό 1-2 φορές και αμέσως ο Βουγιόσεβιτς φέρνει τον Λάγκτον στον πάγκο.\nΤέλος πάντων ο στόχος επετεύχθη πανηγυρικά. Γιατί όταν βάζεις μόνο 60 πόντους στον Παναθηναϊκό, είναι απίθανο να τον κερδίσεις. Και μάλιστα με κανένα, αν δεν κάνω λάθος, παίκτη που να έφτασε τα 4 φάουλ. 😉\nΤο κενό που νομίζαμε ότι θα είχαμε άλλαξε θέση. Κατά κόρον γραφόταν ότι θα υπάρξει έλλειψη περιφερειακού καλού σουτ, ενώ φαίνεται το μεγαλύτερο κενό να υπάρχει στη θέση 1, στον παίκτη που θα αλλάζει τον Διαμαντίδη στο κατέβασμα της μπάλας. Ευτυχώς ο Καλάθης έδειξε πολύ βελτιωμένος σε σχέση με πέρυσι, αν και υστερεί ακόμα απέναντι σε ομάδες επιπέδου. Αν ανέβει ακόμα λίγο θα μπορέσει να καλύψει τη θέση. Ο Τέπιτς ήταν απογοήτευση, αν και τον πιστεύω για μεγαλύτερο ταλέντο από τον Νικ. Μια και πιάσαμε τους παίκτες, ο Ρομέιν Σάτο «πεινούσε», όπως φαίνεται και στη φωτό. 😛 Ο Καϊμακόγλου βοήθησε και θα ήταν καλύτερος αν δεν έκανε μονοκορδωσιά τα 3 φάουλ. Βουγιούκας και Μάριτς θέλουν ακόμα δουλειά, ειδικά ο πρώτος. Ας τους δούμε όμως σε 2-3 παιχνίδια ακόμα.\nΣτερνοπαίδι: Από τις 5/1/05 έχει να μας κερδίσει η ΤΣΣΚΑ, την έχουμε μάλιστα νικήσει σε 2 τελικούς Euroleague. Πελατάκος δηλαδή! 😛\nΑναρτήθηκε στις Μπάλα σπυριάρα. Leave a Comment »\n« Τέλος εποχής;\nΠράσινο το ντέρμπι »


ΙΣΤΟΡΙΚΑ ΑΝΑΣΤΗΛΩΜΑΤΑ: ΙΩΑΝΝΗΣ ΠΑΠΑΔΙΑΜΑΝΤΟΠΟΥΛΟΣ\nΗ συντροφιά του ήταν ένα μικρό σκυλάκι κ’ η ελπίδα του λυτρωμού του από τον κίντυνο ήταν ένα άλογο . Στο δρόμο έτυχε μια μέρα στρατιώτες να μαλλώνουν ίσα-ίσα για ένα άλογο, ποιοι να το πρωτοπάρουν και τροφοί να το κάνουνε.\n‘’- Πάρτε το δικό μου άλογο παιδιά μου, και μη μαλλώνετε ’’, είπε ο Άρχηγός , κ’ ‘εδωσε τ’ άλογο μαζί με της ζωής του την απαντοχή.\nΤην παραμονή της εξόδου ο χουσμεκιάρης ( ο πιστός του δούλος) , εκεί που όλοι ετοιμάζονταν , έπιασε κρυφά κ’ έσφαξε το σκυλάκι , το μαγείρεψε κ’ έδωσε του αφέντη του να φάη, κ’ έφαγε και αυτός . Ο αφέντης του τονέ ρώτησε μεσ’ τι ήταν αυτό το έυρημα. ‘’- Τυφλοπόντικο, αφέντη τόβρα τυχερά σε μια τρύπα, χωμένο μεσ’ το χώμα. Έτσι θα πάρης λίγη δύναμη πριν ξεκινήσουμε’’\nΈσκυψε ο γέρος κ’ έτρωγε , μα κάλεσε και το σκυλάκι να του δώση … τα ίδια του τα κόκκαλα. Το σκυλάκι δεν ερχότανε, και τότε ο άμοιρος ένοιωσε την αλήθεια.\n‘’- Καλύτερα να πέθαινα της πείνας παρά να μου σφάξεις το σκυλί ’’ είπε με βαριά καρδιά ο άμοιρος , και ο δούλος θαρρετά του αποκρίθηκε.\n‘’- Αύριο πεθαίνεις κ’ η αφεντιά σου κ’ εγώ, αφέντη μου , μα το σκυλάκι σου θα πούμε πως μας έδωσε αντιψύχι ως τότε (δύναμη) για να πεθάνωμε σαν άντρες, ορθοί στα ποδάρια μας , κι’ όχι να πέσωμε στο δρόμο άψυχοι από την πείνα.\nΕφημερίδα Μέριμνα 7 Σβρ. 1876


Orcas – Yearling (Morr Music) – Against the silence\nPosted by againstthesilence on 16 April 2014 8 April 2022\nΗ συνεργασία των Thomas Meluch (γνωστό με το ψευδώνυμο Benoit Pioulard) και Rafael Anton Isrisarri το Φεβρουάριο του 2012 γέννησε ένα δίσκο που μας παρέσυρε. Το ντεμπούτο τους με το ομώνυμο Orcas δεν γινόταν να μην εξελιχθεί. Το νέο μου ακούστηκε σαν πρωταπριλιάτικο αστείο φέτος με το release του νέου τους album Yearling υπό την σκέπη της Morr Music. Προπομπός του οποίου ήταν το release του single “Infinite Stillness”.\nΤους Orcas τους γνώρισα μεταξύ ονείρου και πραγματικότητας πάνω σε ένα στρώμα, κουκουλωμένος μέχρι τη μύτη. Ήταν αυτό που έπαιζε σε repeat καθώς έκλειναν τα μάτια και ετοιμαζόταν η σκέψη να βυθιστεί στον ονειρικό κόσμο. Σ’ αυτόν που ο καθένας δημιουργεί, θέτει δικούς του κανόνες, νιώθει, υπάρχει και παίρνει συντροφιά του ότι και όποιον θέλει. Δεν ξέρω ακόμα αν ήταν η συγκυρία, το τότε παρόν που έσβησε και έγινε πια παρελθόν, ή η ακατανίκητη έλξη και το βάθος της φωνής του Pioulard που με έκανε να τους λατρέψω από τα πρώτα δευτερόλεπτα. Λένε η πρώτη πάντα εντύπωση, όπως και η απλούστερη προσέγγιση σε ένα μαθηματικό πρόβλημα, τείνει να είναι η σωστότερη. Μια ενστικτώδη πίστη που πάντα θα χωρά μέσα της αμφιβολία και φόβο, γιατί η λογική δεν συγχωρεί το ένστικτο και αντίστροφα. Αυτό ακριβώς συμβαίνει με το πρώτο κομμάτι του δίσκου. Το “Petrichor” οριοθετεί και αποκαλύπτει μοτίβα, συνήθειες και θέτει βάσεις. Χώρο και σκηνικό για να ξεδιπλωθεί η μουσική, να αγκαλιάσει με τη σειρά της φωνή και να συνυπάρξουν σε μυαλό που επικρατεί σιωπή.\nΤα επόμενα “Infinite Stillness” και “Half Light” απέχουν από το στυλ των Orcas μουσικά. Γεμάτα χρώματα που ξεθωριάζουν μέσα στη φωνή του Pioulard που μοιάζει να έρχεται από την κλίμακα του γκρι. Αυτό το μαύρο – άσπρο που δεν είναι τίποτα από τα δύο, δεν μπορείς να το ερμηνεύσεις, να το εξηγήσεις. Που δεν καταλαβαίνεις αν είναι θερμό ή ψυχρό. Λογικό ή παράλογο. Δίκαιο ή άδικο. Είναι κάτι και από τα δύο, κάτι που ισορροπεί τη ζυγαριά. Γιατί το ζητούμενο τελικά είναι αυτή η μαγική ισορροπία. Αρετή που θαυμάζεις βλέποντας ένα τρελό να περπατάει πάνω σε τεντωμένο σχοινί και σε κάθε του βήμα, σε κάθε ταλάντωση του σχοινιού να απορυθμίζεται η καρδιά σου και να χτυπάει σαν τρελή. Κάτι που μοιάζει με συναίσθημα που ξεχάστηκε. Κάτι που δεν θέλεις πια να ζήσεις μα το εύχεσαι να συμβεί πάλι.\nΗ απουσία της ζωντάνιας είναι αισθητή στο “Selah” και στο “Tell”. Δημιουργούν μια ατμόσφαιρα θολή και ομιχλώδη που κάνουν τη φωνή να πάει ένα βήμα πίσω. Να υποχωρήσει στο παρασκήνιο. Να γίνει ψίθυρος και οδηγός. Ο παρακινητής που ονομάζουμε συνείδηση. Αυτή η εσωτερικότητα είναι που προβάλλει την ανθρώπινη φύση περισσότερο από κάθε τι, την εξυψώνει και την καταβαραθρώνει παράλληλα. Εύθραυστη σαν γυαλί και δυνατή σαν ατσάλι. Αυτή η πολυμορφικότητα της είναι και η μαγεία της. Να μην ξέρεις πότε θα μεταμορφωθεί από καθαρό κρύσταλλο σε θολό νερό σε βάλτο.\nΤα “Capillaries” και “An Absolute” είναι πιο κοντά στο ύφος των Orcas, βαθιά ατμοσφαιρικά με ambient στοιχεία να δημιουργούν μια ωκεανική εικόνα. Ο ήχος ξαφνικά γίνεται υγρός και βαθύς. Κομμάτια που αναδεικνύει φωνητικά ο Pioulard για τον απλούστατο λόγο ότι είναι ακριβώς μέσα τους. Ένα μοτίβο τόσο γνώριμο και ασφαλές που σε καλεί να βουτήξεις μέσα του και απλά να χαθείς, να σιωπάσουν όλα. Μελωδικά και ταξιδιάρικα κομμάτια που σου δημιουργούν εικόνες από μαύρο – άσπρο. Κάτι αόριστο που δεν έχει ακόμα πάρει μορφή. Άγνωστο, μυστήριο και επικίνδυνο μαζί, μα συνάμα άκρως γοητευτικό. Σαν ανάμνηση που περιμένει να φτιαχτεί. Καραδοκεί στο υπερπέραν να εισβάλει στη ζωή σαν στιγμή. Γιατί μερικές στιγμές είναι τόσο αγνές, σημαντικές και καθαρές που γίνονται αναμνήσεις την ώρα που συμβαίνουν. Όπως κάποιες μουσικές σου σκάνε κύματα εικόνων, γεύσεων, αρωμάτων, υφών.\nΤο “Filament”, προτελευταίο σε σειρά κομμάτι στο δίσκο, είναι το πιο ξεχωριστό. Σπασμένοι drone ήχοι, μελωδία που μοιάζει με επικήδειο, παράσιτα και θόρυβος σαν ακούς βινύλιο από ταλαιπωρημένη βελόνα ή μπουκωμένα, σχεδόν καμένα ηχεία, και η φωνή που σε προσκαλεί στην άβυσσο. Που με το που τ’ ακούς το μόνο που γεμίζει το μυαλό είναι τελείες. Αποσιωπητικά βαλμένα στο κενό και την απουσία σκέψης και δράσης. Ένα τέλος που δεν ξέρεις πότε θα τελειώσει. Βλέπεις και νιώθεις την αρχή του, το διανύεις και το βιώνεις μα δεν μπορεί κανείς να σου πει που τελειώνει. Κάθε πράγμα έχει αρχή, μέση και τέλος. Έτσι και το ίδιο το τέλος οφείλει, χάρην ισορροπίας και τάξης, να αποτελείται από αυτά τα τρία στάδια. Αυτό το θολό γκρίζο τοπίο που υπάρχει μετά το τέλος του τέλους που δεν θες να συναντήσεις, να βρεθείς. Αγωνία, απογοήτευση, πόνος, θλίψη, στάχτη και θρύψαλα σπασμένων αναμνήσεων από μια ζωή που φεύγει μα ήθελες τόσο να παλέψεις να κρατήσεις. Αυτό είναι το “Filament”, το ταξίδι του τέλους. Η διαδρομή και εμπειρία του.\nΓια επίλογο το “Tell”, ένα από τα ορχηστρικά κομμάτια του album και τα πιο θολά. Δεν έρχεται να κλείσει τίποτα, γιατί το άκουσμα του δίσκου ολόκληρου είναι μια διαδρομή που συνεχίζεται και μετά. Πέφτουν κι άλλες τελείες. Κι άλλα αποσιωπητικά μέχρι τη γραμμή του ορίζοντα και ίσως ακόμα και εκεί όταν φτάσεις να συνεχίζουν πάλι. Ίσως μέχρι το άπειρο ή ίσως να διαγράφουν κύκλο πάλι, που από το πολύ χάιδεμα να έγινε φαύλος, ένας ατέρμονας βρόχος που δεν έχει λύσει, δεν έχει έξοδο. Drone και ambient στοιχεία με μία downtempo διάθεση να οξύνουν τη διαδρομή προς ένα τέλος που δεν έρχεται, που δεν θέλεις να έρθει. Και όσο ταξιδεύεις, όσο διανύεις αποστάσεις τόσο θολή σου γίνεται η αρχή που πια ξεχάστηκε. Μόνο η διαδρομή στη μέση του τέλους υπάρχει και την περπατάμε τελεία με τελεία με συντροφιά τους Orcas και την τελευταία τους έξοχη δουλεία.\nPrevious Post KAMP – Reappear (Self-Released)\nNext Post Ten new songs countdown, 30


Κάθε ζευγάρι που αναλαμβάνουμε είναι γεμάτο απορίες για το γάμο που ετοιμάζει.\nΣυγκεντρώσαμε 5 συχνές ερωτήσεις και θα σας απαντήσουμε θέλοντας να σας βοηθήσουμε!!\n- Πως θα καταφέρουμε να κάνουμε το γάμο μας με τα χρήματα που διαθέτουμε;\nΚάθε ζευγάρι, όπως είναι λογικό, έχει υπολογίσει ένα συγκεκριμένο ποσό χρημάτων για το γάμο του. Η καλύτερη συμβουλή μας για να μην ξεφύγετε, είναι να κάνετε σωστές επιλογές βάσει προτεραιότητας. Καλό θα είναι να εστιάστε στα πιο σημαντικά και πιο διαχρονικά. Θα ήταν λάθος, κατά τη γνώμη μας, να επενδύσετε χρήματα σε όσα δεν θα θυμάστε για χρόνια. Καλώς ή κακώς οι φωτογραφίες είναι που θα σας μείνουν όπως επίσης και οι αναμνήσεις από μια διασκεδαστική ημέρα γεμάτη χαμόγελα και πολύ χορό.\n- Πρέπει να αγχωθούμε για το γάμο μας και να τα κάνουμε όλα πολύ νωρίς;\nΟι υπερβολές δεν βοηθούν. Το πολύ άγχος θα καταστρέψει μια τόσο σημαντική ημέρα και αυτό είναι κάτι που δεν το θέλει κανείς. Με καλό προγραμματισμό και σωστή συνεννόηση με τους επαγγελματίες που θα συνεργαστείτε (φωτογράφος, make up artist, κομμώτρια κ.ο.κ) όλα θα πάνε βάσει του δικού σας και μόνο σχεδίου και δε θα υπάρχουν καθυστερήσεις και λάθη. Σε κάποιες περιπτώσεις που δεν έχετε τον απαιτούμενο χρόνο να ασχοληθείτε, ένας καλός event planner θα βοηθήσει για να αποφύγετε κακοτοπιές.\n- Πως μπορούμε να ποζάρουμε φυσικά στο φακό ενώ δεν έχουμε την άνεση που χρειάζεται;\nΓια να πετύχουμε φυσικό αποτέλεσμα χωρίς να αγχωθείτε και να πιεστείτε η πιο καλή συμβουλή είναι να είστε ο εαυτός σας και να επιτρέψετε σε εμάς να σας οδηγήσουμε σε όμορφες πόζες που δείχνουν τον χαρακτήρα σας κι όχι κάτι στημένο και ψεύτικο. Εμπιστευθείτε μας και εστιάστε στο συναίσθημα που δημιουργεί αυθόρμητες εικόνες και απόλυτα αληθινές.\n- Εάν ο γάμος μας γίνει σε εκκλησία τι πρέπει να προσέξουμε;\nΣε όλη τη διαδικασία, όπως προανέφερα, χρειάζεται σωστή συνεννόηση. Δε μπορείτε να είστε σίγουροι ότι θα γίνουν όλα σωστά γιατί υπάρχουν πολλοί αστάθμητοι παράγοντες. Είναι πολύ σημαντικό να σας αρέσει η εκκλησία που θα γίνει ο γάμος σας να είναι σε ωραία τοποθεσία με ωραία θέα, αλλά πρέπει με τον ιερέα να έχετε μιλήσει για όλα τα θέματα που σας απασχολούν. Για το στολισμό, το φωτισμό εντός και εκτός, αν θα έχει γάμο πριν κ.λ.π. για να μειώσετε στο ελάχιστο την πιθανότητα να γίνει κάτι απρόβλεπτο.\n- Εάν ο γάμος μας γίνει σε κτήμα τι πρέπει να προσέξουμε;\nΤο πρώτο πράγμα που πρέπει να προσέξετε, αφού επιλέξετε φυσικά το κτήμα που σας αρέσει, είναι να γίνει και εδώ σωστή συνεννόηση με τον ιδιοκτήτη. Για τη μουσική, τα τραπέζια, το φωτισμό, το φαγητό, το πως και πότε θα κάνετε είσοδο κ.λ.π. Σημαντικό είναι, επίσης, να γίνει το μυστήριο σε ώρα κοντά στο ηλιοβασίλεμα για να βγουν όμορφες φωτογραφίες και οι καλεσμένοι να απολαύσουν όλη τη διαδικασία. Μη δεχτείτε τίποτα που δε σας αρέσει και μην υποχωρήσετε σε προφορικές υποσχέσεις. Κάντε συμφωνητικό έγγραφο που σας εξασφαλίζει το ότι θα γίνουν όλα όπως τα συμφωνήσατε. Πολύ βοηθητικό είναι, τέλος, κάποιο έμπιστο άτομό σας να είναι δίπλα σας και να γνωρίζει τα πάντα για να ελέγχει ότι όλα γίνονται σωστά και έγκαιρα.\nΕμείς εννοείται θα είμαστε δίπλα σας, από την πρώτη κιόλας στιγμή που μας επιλέξετε, για να σας βοηθήσουμε σε ό,τι μπορούμε και ό,τι γνωρίζουμε. Γιατί το παν είναι να είστε χαλαροί και να απολαύστε την πιο σημαντική σας ημέρα!\nΑκολουθησέ μας στο Facebook και Instagram.\nΧΩΡΟΙ - ΠΡΟΪΟΝΤΑ\nTrips - Landscapes\nΤΑΞΙΔΙΑ - ΤΟΠΙΑ\nΜε θέματα τον έρωτα, την αγάπη, την ομορφιά και την επιχειρηματικότητα, δημιουργώ φωτογραφίες και βίντεο για εσάς με μεράκι και προσοχή στη λεπτομέρεια...\nΓάμος εν μέσω κορωνοϊού\nΣταύρος & Κατερίνα\nΕπικοινωνήστε μαζί μου για ό,τι χρειάζεστε και για να κανονίσουμε ραντεβού για λεπτομέρειες.\nΑναλυτικά ο τροπος λειτουργίας μας & πακέτα τιμών\nMade by Stefanos Leftakis.\nHosted by eServices Greece


«Ο Έλληνας Μπέπε Γκρίλο»: Ο Θ. Κατσανέβας στην ιταλική Huffington Post\n22/05/2013, 18:47 6\nΣυνέντευξη του πρώην στελέχους του ΠΑΣΟΚ και ιδρυτή του κόμματος «Δραχμή, Ελληνική Δημοκρατική Κίνηση Πέντε Αστέρων»\nΌσο για τον κίνδυνο εξόδου από την Ευρωζώνη για την Ισπανία, την Πορτογαλία, την Ιταλία και την Ελλάδα, ο κ. Κατσανέβας δήλωσε: «Στο πολιτικό μας πρόγραμμα υπογραμμίζουμε την αναγκαιότητα προώθησης μιας συμμαχίας ανάμεσα στις χώρες της Ευρώπης του Νότου, την έξοδο από το ευρώ και την επιστροφή στο εθνικό νόμισμα, τη δημιουργία μιας ζώνης ελεύθερου εμπορίου και τόνωσης της γεωπολιτικής μας ισχύος». Ο επικεφαλής του «Δραχμή, Ελληνική Δημοκρατική Κίνηση Πέντε Αστέρων» είπε πως στόχος είναι η ενίσχυση της ενέργειας με την δημιουργία μιας αυτόνομης οικονομικής ζώνης ανάμεσα σε Πορτογαλία, Ισπανία, Ιταλία, Μάλιτα, Ελλάδα, Κύπρο και Ισραήλ.\nΣχετικά με την αναβάθμιση της χώρας από τον οίκο Fitch, ο κ. Κατσανέβας σχολίασε ότι πρόκειται για μια προσπάθεια να δημιουργηθεί ένα κλίμα αισιοδοξίας, έπειτα από τις οδηγίες της Ανγκελα Μέρκελ και του Βόλφγκανγκ Σόιμπλε, ενώ «η οικονομική κατάσταση χειροτερεύει χωρίς καμιά ελπίδα διεξόδου. […] Η ελληνική τραγωδία θα συνεχίσει. Σχετικά με την αναβάθμιση της Fitch, πρόκειται για μια επίπλαστη αισιοδοξία».\nΟ επικεφαλής του νέου κόμματος μίλησε και για τον Μπέπε Γκρίλο, λέγοντας πως είναι χαρισματικός και εμπνέει τον ιταλικό λαό καθώς εκφράζει την αγανάκτηση των Ιταλών απέναντι στην πολιτική τάξη και τα μέτρα λιτότητας.\nΌσο για την διάσωση της Ελλάδας, δήλωσε πως η μόνη λύση είναι η ανατροπή του μνημονίου και η επιστροφή στο εθνικό νόμισμα, η υποστήριξη της εθνικής επιχειρηματικότητας, η ανάκτηση του οικονομικού ανταγωνισμού προς μια πιο ίση κατανομή του εθνικού εισοδήματος ευνοώντας τους ανθρώπους που βρίσκονται σε δεινή θέση. «Ζητούμε μεγαλύτερο κρατικό έλεγχο στο τραπεζικό σύστημα και στις χρηματοοικονομικές συναλλαγές, μέτρα για να καταπολεμηθεί η διαφθορά και η φοροδιαφυγή, μεγαλύτερες επενδύσεις στην παιδεία, την έρευνα, τις κοινωνικές υπηρεσίες και την υγεία. Τέλος, σύμφωνα με τις εκτιμήσεις μας, η κρίσιμη περίοδος, μετά την εγκατάλειψη του ευρώ και την επιστροφή στο εθνικό νόμισμα, υπολογίζεται πως θα διαρκέσει μεταξύ 4-14 μηνών», τόνισε ο κ. Κατσανέβας στην συνέντευξή του.\nΑσε καλα ποτε ηταν η τελευταια φορα που διαβασες σωστα κατι εκτος αυτα που σου λενε οι αλλοι...ξερεις εσυ\nΔύο κόμματα στην Ελλάδα!\nΤους τρώμε τους Ιταλούς. Εχουμε και τον Αλαβάνο και πρέπει οι δύο αρχηγοί να μας εξηγήσουν τις ιδεολογικές διαφορές μεταξύ των δύο κομμάτων για να ξέρουμε τί θα ψηφίσουμε. Αλλοιώς ο Μπέπε θα φαίνεται πιό σοβαρός και εμείς απο μακρυά τον είχαμε παραξηγήσει τον άνθρωπο. Τώρα θα συγκρίνουμε και τις ψήφους των 2 δικών μας με αυτές του Μπέπε; Διαλέξανε όμως τη χρονική στιγμή να αναγγείλουν τα κόμματα. Λέτε να το κάνουν για να πάρουν απο τη ΧΑ; χα..\nΘεοδωρος Κατσανεβας, ο πρωην συζυγος της αδελφης του Γιωργου Παπανδρεου. Εφαγε καλα στο πασοκ.....\nόλοι οι δραχμολάγνοι της ίδιας νοημοσύνης είναι!\nΘεοδωρος Κατσανεβας, πρωην συζυγος της αδελφης του Γιωργου Παπανδρεου......\nΟ ΚΑΘΕ ΒΛΑΚΑΣ ΦΤΙΑΧΝΕΙ ΕΝΑ ΚΟΜΜΑ ΚΑΙ ΘΕΛΕΙ Ο ΛΑΟΣ ΝΑ ΤΟ ΨΗΦΙΣΕΙ............ΡΕ ΠΟΥ ΦΤΑΣΑΜΕ....................


Η τρομακτική επιστολή που έλαβε η Νάταλι Πόρτμαν όταν ήταν 13 ετών – CELEBNEWS\nΗ Νάταλι Πόρτμαν μίλησε για το πώς είναι να είσαι παιδί σταρ και πώς η κοινωνία μεταχειρίζεται τους νεαρούς διάσημους.\nΣτα 37 της χρόνια η βραβευμένη με Όσκαρ ηθοποιός, η οποία πρωταγωνιστεί στην ταινία «Vox Lux» ως Σελέστε, μία ποπ σταρ που επέζησε ύστερα από ένα τρομακτικό γεγονός που της συνέβη στην εφηβεία, αποκάλυψε ότι η πρώτη επιστολή που έλαβε ποτέ ως ηθοποιός ήταν στα 13 της χρόνια. Ήταν μια ιστορία βιασμού που έγραψε και της έστειλε ένας άντρας.\n«Κατάλαβα πολύ γρήγορα, ακόμα και ως 13χρονη, τι θα μπορούσε να γίνει εάν εξέπεμπα σεξουαλικότητα, θα ένιωθα ανασφάλεια, και οι άντρες θα έπαιρναν το δικαίωμα να συμπεριφέρονται στο σώμα μου ως αντικείμενο, προς μεγάλη μου απογοήτευση», είπε η ηθοποιός στο περιοδικό People, σύμφωνα με το ΑΠΕ-ΜΠΕ.\n«Ένιωσα την ανάγκη να καλύψω το σώμα μου και να περιορίσω την έκφραση και την υποκριτική μου για να στείλω το δικό μου μήνυμα στον κόσμο ότι είμαι ένα άτομο που αξίζει την ασφάλεια και τον σεβασμό».\nΑργότερα, είπε ότι συνειδητοποίησε τη σεξουαλικότητά της και πως έχει συμβιβαστεί μ’ αυτό.\nΔήμητρα Αλεξανδράκη & Δημήτρης Μηλιώνης\nSnik : Πανικός στην πρώτη του τηλεοπτική εμφάνιση\nΣοκαριστικές εικόνες μέσα από εκκλησία – Συνωστισμός και έλλειψη μέτρων ασφαλείας\nΜόνικα Μπελούτσι: Τα μυστικά ομορφιάς της ιταλίδας σταρ\nΕπίθεση με βιτριόλι – Οι αρχές «βγάζουν τη μάσκα» στη δράστρια


Δημοσιεύτηκε 17/1/2019 07:32\nΟ εξαιρετικός M. Night Shyamalan (Η Έκτη Αίσθηση) υφαίνει τους αφηγηματικούς ιστούς δύο αξέχαστων ταινιών του, Άφθαρτος (Unbreakable) και Διχασμένος (Split), και δημιουργεί ένα νέο, εκρηκτικό μείγμα στο Glass, παρουσιάζοντας μία αναπάντεχη και ενδιαφέρουσα τριλογία σασπένς και ψυχολογικού τρόμου.\nΣυνεχίζοντας από το φινάλε του Διχασμένου, το κλειστοφοβικό και άκρως απολαυστικό Glass συγκεντρώνει τους Bruce Willis, Samuel L. Jackson και James McAvoy σε εφιαλτική ψυχιατρική κλινική, ενώ στην ταινία εμφανίζονται επίσης οι Anya Taylor-Joy, Spencer Treat Clark, Charlayne Woodard και Sarah Paulson.\nΦιλόδοξη, πολλά υποσχόμενη και σίγουρα καθηλωτική, η καινούρια ταινία του Shyamalan κορυφώνει τη σκοτεινή ατμόσφαιρα, τις ανατροπές και τα υπαρξιακά ερωτήματα στα οποία μας έχει συστήσει το ιδιαίτερο έργο του μεγάλου αυτού δημιουργού.\nO Bruce Willis επιστρέφει ως Ντέιβιντ Νταν (David Dunn) και ο Samuel L. Jackson ως Ελάιτζα Πράις (Elijah Price) ή αλλιώς Κύριος Γκλας σε μια μοιραία συνάντηση με τον James McAvoy ως Κέβιν Γουέντελ Κραμπ (Kevin Wendell Crumb), ο οποίος δεν έχει αποχωριστεί τις πολλαπλές προσωπικότητες του. Η Anya Taylor-Joy είναι η Κέισι Κουκ (Casey Cooke), η μοναδική που επιβίωσε από τα νύχια του Κραμπ. Ακολουθώντας το φινάλε του Διχασμένου, ο Κύριος Γκλας εντοπίζει τον Νταν να καταδιώκει το Κτήνος, την υπεράνθρωπη εκδοχή του Κραμπ, σε μια σειρά από συναντήσεις που κλιμακώνονται έκρυθμα, ενώ ο δαιμόνιος Πράις ενορχηστρώνει παρασκηνιακά την κατάσταση, κρύβοντας μυστικά από τους δύο άντρες.\n17 Ιανουαρίου στους κινηματογράφους από τη Feelgood\nΗ εξέλιξη της τριλογίας: Από τον Άφθαρτο στον Διχασμένο\nΚαιρό πριν αρχίσει να κάνει το επιτυχημένο Διχασμένος, o M. Night Shyamalan ήθελε η ταινία να είναι πολλά παραπάνω από μια ηλεκτρισμένη ιστορία που στέκει μόνη της. To θρίλερ επικεντρώνεται στον Κέβιν Γουέντελ Κραμπ (James McAvoy), έναν άντρα με πολλαπλές προσωπικότητες, του οποίου οι πιο σκοτεινές (γνωστές ως Η Ορδή) απάγουν τρία νεαρά κορίτσια. Το σχέδιο είναι να ταΐσει με αυτά τα «μολυσμένα» κορίτσια μία από τις προσωπικότητες του, ένα υπεράνθρωπο πλάσμα γνωστό ως To Κτήνος (The Beast). Το τελευταίο κορίτσι, η Κέισι Κουκ (Anya Taylor-Joy,) τη γλιτώνει, όταν το Κτήνος βλέπει τις ουλές που καλύπτουν το σώμα της, σημάδια κακοποίησης που είχε υποστεί σε παιδική ηλικία. Επειδή η Κέισι δε μοιάζει με τα άλλα κορίτσια και η καρδιά της είναι αγνή, το Κτήνος δεν τη θυσιάζει.\nΜία δυνατή ιστορία, που κανείς έξω από τους στενούς συνεργάτες του δημιουργού δεν ήξερε ότι ο Shyamalan σχεδίαζε να ανήκει ο Διχασμένος στο ίδιο αφηγηματικό σύμπαν του εμβληματικού Άφθαρτου που είχε κάνει 16 χρόνια πριν. Έτσι, ο Διχασμένος έγινε ο συνδετικός ιστός σε μία από τις πιο αναπάντεχες τριλογίες στην ιστορία του σινεμά.\nΟ Άφθαρτος, μια ταινία για τον Ντέιβιντ Νταν (Bruce Willis), τον μοναδικό επιζώντα ενός φοβερού ατυχήματος, θέτει το ερώτημα του τι θα συνέβαινε αν οι υπερήρωες ήταν αληθινοί. Παρακινούμενος από τον Ελάιτζα Πράις (Samuel L. Jackson) έναν συλλέκτη σπάνιων κόμικς, o οποίος πάσχει από μία νόσο που κάνει τα κόκκαλα του να σπάνε με το παραμικρό, ο Νταν αρχίζει να πιστεύει ότι έχει υπερδυνάμεις και ότι είναι αλώβητος. Και όχι μόνο. Πιστεύει ότι έχει την ικανότητα να βλέπει και να αισθάνεται τις κακές πράξεις των άλλων απλώς αγγίζοντας τους.\nΚαθώς ο Νταν αποδέχεται την καινούρια πραγματικότητα του και αρχίζει να εφαρμόζει τις δυνάμεις του, γίνεται αυτόκλητος τιμωρός, σώζοντας αθώα θύματα. Βρίσκει το πραγματικό του κάλεσμα. Στην τελευταία σκηνή της ταινίας, ο Νταν πάει να ευχαριστήσει τον Πράις, αλλά όταν τον ακουμπάει ανακαλύπτει με τρόμο ότι ο Πράις προκάλεσε το ατύχημα, από το οποίο επιβίωσε ο Νταν, καθώς και άλλες τρομοκρατικές ενέργειες με εκατοντάδες θύματα, μόνο και μόνο για να τον βρει. Γιατί; Γιατί αν ο Νταν είναι άφθαρτος και υπερήρωας και ο Πράις είναι το αντίθετο του Νταν, τότε ο Πράις, τελικά, ξέρει ποιος είναι ο ίδιος: ένας υπερ-κακός, ο Κύριος Γκλας.\nΕκτός από την καλλιτεχνική και εμπορική του επιτυχία, ο Άφθαρτος είναι μια εμβληματική ταινία για τους λάτρεις τον κόμικς σε όλο τον κόσμο. Χρόνια μετά την κυκλοφορία της, δημοσιογράφοι και θεατές ήθελαν να μάθουν αν θα δουν το σίκουελ της ταινίας στη μεγάλη οθόνη. Ο δημιουργός αφουγκράστηκε τον παλμό και αποφάσισε να το κάνει με τον δικό του μοναδικό τρόπο.\nΤο όραμα του δημιουργού ήταν να δημιουργήσει μία τριλογία που δεν έχει προηγούμενο. «Θέλω κάθε ταινία να στέκει μόνη της, με τη δική της γλώσσα» λέει. «Οι τρεις ταινίες τιμούν η μία την άλλη σαν οικογένεια». Ενώ ο Άφθαρτος εξετάζει έναν άντρα που η ταπεινή εικόνα που έχει για τον εαυτό του κρύβει τη δύναμη του, και ο Διχασμένος εξερευνά τη φονική δύναμη ενός τέρατος, η ταινία Glass εμβαθύνει στις ρίζες της ίδιας της ταυτότητας: είμαστε αυτοί που είμαστε ή το μυαλό μας διαμορφώνει την πραγματικότητα;\nΣτην αρχή του Glass, ανακαλύπτουμε ότι στα 16 χρόνια που έχουν μεσολαβήσει από τον Άφθαρτο, o Ντέιβιντ Νταν έχει γίνει ένας αυτόκλητος τιμωρός, γνωστός ως Ο Επιτηρητής, προστατεύοντας πολίτες της Φιλαδέλφεια με τη βοήθεια του ενήλικα πια γιου του, Τζόζεφ (Spencer Treat Clark). Αλλά ο Νταν είναι αμφιλεγόμενη προσωπικότητα και η αστυνομία τον καταδιώκει. Η επιτυχία του εξαρτάται από την ανωνυμία του και τη δυνατότητα να βρίσκεται πάντα ένα βήμα πριν τον νόμο. Οι νοσηρές προσωπικότητες του Κραμπ, εντωμεταξύ, έχουν απαγάγει τέσσερα ακόμα κορίτσια που θέλει να ταΐσει στο Κτήνος. Η αστυνομία δεν μπορεί να εντοπίσει τα θύματα. Ο Νταν πρέπει να βρει τον Κραμπ γρήγορα.\nΌταν τον βρίσκει, η επική μάχη θα καταλήξει με τον Νταν και τον Κραμπ να είναι αιχμάλωτοι σε ψυχιατρική κλινική υπό την επίβλεψη της Δρ. Έλι Στέιπλ (Sarah Paulson), που ειδικεύεται σε ασθενείς με ψευδαισθήσεις μεγαλείου: ανθρώπους που νομίζουν ότι είναι χαρακτήρες από κόμικ. H γιατρός κουράρει έναν ακόμα ασθενή με την ίδια νόσο, έναν άντρα που νοσηλεύεται 16 χρόνια: τον Ελάιτζα Πράις που έχει καταλήξει σε αναπηρικό καροτσάκι και είναι συνέχεια υπό την επήρεια φαρμάκων, έναν άντρα που θυμίζει ελάχιστα τον προηγούμενο εαυτό του.\nΚαθώς οι τρεις τους συνειδητοποιούν την κατάσταση τους, θα δεχτούν βοήθεια απέξω από τον γιο του Νταν, τη μητέρα του Πράις και την Τσέισι που έχει συνάψει έναν πνευματικό δεσμό με τον Κραμπ, τον πρώην θύτη της.\nΓια τον σκηνοθέτη, η συνύπαρξη αυτών των χαρακτήρων είναι εκπληκτική. «Δεν έχω ξαναδεί κάτι τέτοιο» λέει. «Είναι νοσταλγικό για μένα. Δείχνει ένα μεγάλο μέρος της καριέρας μου, οπότε ένιωσα πολλά συναισθήματα και την ανάγκη να το κάνω σωστά». Ο δημιουργός κάνει δώρο στο κοινό σκηνές από τις προηγούμενες ταινίες που δεν είχαν μπει στο τελικό μοντάζ. «Ήταν εκπληκτικό, γιατί αυτές οι σκηνές ήταν συνέχεια στο μυαλό μου. Χαρήκαμε που τις βάλαμε στην ταινία και το κοινό θα ενθουσιαστεί».\nΚέβιν Γουέντελ Κραμπ / Η Ορδή\nΈνας από τους πιο συναρπαστικούς, τρομαχτικούς, σύνθετους και πληγωμένους χαρακτήρες για έναν ηθοποιό. Με 23 διαφορετικές προσωπικότητες, ο Κραμπ είναι ένας ρόλος που απαιτεί έναν ηθοποιό με εύρος, αποχρώσεις, γιατί κάτω από το Κτήνος και τις κυρίαρχες προσωπικότητες όπως ο Ντένις (Dennis) και η Πατρίτσια (Patricia) που συνθέτουν την Ορδή, βρίσκεται ο καταπιεσμένος Κραμπ. «Ο Κέβιν έχει κακοποιηθεί βάναυσα από τη μητέρα του και ως εκ τούτου το μυαλό του έχει διαλυθεί, και από τα κομμάτια του έχουν γεννηθεί 23 άλλοι άνθρωποι» λέει ο McAvoy. «Είναι κάποιος που βρίσκεται σαν σε κώμα για μεγάλες περιόδους της ζωής του, ενώ άλλοι άνθρωποι καταλαμβάνουν το σώμα του. Είναι ένας από τους πολλούς που ζουν στο σώμα που κάποτε ήταν μόνο δικό του».\nΣτο Glass, o Κραμπ είναι κλεισμένος σε ένα κελί με ένα φως που τον υπνωτίζει. Όταν ξυπνάει μία απειλητική προσωπικότητα, το φως πυροδοτεί μια διαφορετική προσωπικότητα. Το Κτήνος θέλει να καταστρέψει τον Νταν και να απελευθερωθεί. Αλλά οι υπόλοιπες προσωπικότητες δεν πιστεύουν στο Κτήνος και μερικοί αναρωτιούνται αν η υπόθεση της Δρ. Στέιπλ– ότι οι υπερδυνάμεις του Κτήνους είναι ψευδαισθήσεις – μπορεί να ισχύει.\n«Δεν θέλει να είναι ζωντανός, οπότε ο ρόλος του Κέβιν είναι πολύ λυπητερός» λέει ο ηθοποιός. Οι άλλες προσωπικότητες έχουν τις δικές τους προκλήσεις. «Έπρεπε να διαχειριστώ καλά τον χρόνο μου, γιατί προετοιμαζόμουν για πολλούς χαρακτήρες ταυτόχρονα» λέει ο McAvoy. Ο πιο απαιτητικός ρόλος σωματικά ήταν, φυσικά, το Κτήνος.\nΝτέιβιντ Νταν / Ο Επιτηρητής\nΣτα 16 χρόνια που μεσολάβησαν από τον Άφθαρτο, ο Ντέιβιντ Νταν έχασε τη γυναίκα του, δημιούργησε τη δική του εταιρεία με τον γιο του και αφοσιώθηκε στην πάταξη του εγκλήματος ως αυτόκλητος τιμωρός με το όνομα Ο Επιτηρητής. Αλλά το τίμημα για όλο αυτό είναι μεγάλο. «Ο Ντέιβιντ είναι μοναχικός. Η απόδοση δικαιοσύνης είναι το μόνο που έχει στη ζωή του πέρα από τον γιο του. Νιώθει πολλή λύπη για αυτό, και ο Bruce Willis το εκφράζει» λέει ο McAvoy.\nΌταν ο Νταν αποφασίζει να καταδιώξει το Κτήνος, πιστεύει ότι μόνο αυτός μπορεί να τον σταματήσει και το φορτίο αυτό συνεχίζει να τον βαραίνει αφότου βρεθούν έγκλειστοι στην κλινική. Η αδυναμία του, ο κρυπτονίτης του, είναι το νερό, οπότε η Δρ. Στέιπλ τον έχει κλείσει σε ένα κελί που πλημμυρίζει κάθε φορά που προσπαθεί να δραπετεύσει. Έχει κουραστεί από τις υπερδυνάμεις του, αλλά δεν μπορεί να τους ξεφύγει. Αν η Σρ. Στέιπλ έχει δίκιο, τότε ίσως ανακουφιστεί, ακόμα κι αν δεν μπορεί να την πιστέψει.\n«Ο Bruce Willis είναι ένας πολύ κομψός, σέξι και όμορφος άντρας» λέει η Sarah Paulson. «Προσπαθώ να είμαι κουλ κοντά του, αλλά δεν είναι πάντα εύκολο». Ο Jackson από την άλλη έχει συνεργαστεί πολλές φορές μαζί του. «Μου αρέσει να δουλεύω μαζί του. Είναι οικείος και ταιριάζουμε με ευκολία».\nΓια τον Spencer Treat Clark η ευκαιρία να ξαναπαίξει τον γιο του μετά τον Άφθαρτο ήταν πολύ σημαντική. «Ο Άφθαρτος ήταν πολύ σημαντική εμπειρία για μένα και είχε ενδιαφέρον να δω πώς εξελίχθηκε ο χαρακτήρας που παίζω» λέει ο ηθοποιός που υποδύεται πια την ενήλικη εκδοχή του γιου.\nΕλάιτζα Πράις / Κύριος Γκλας\nΑπό την τελευταία φορά που είδαμε τον Ελάιτζα Πράις να ομολογεί τα εγκλήματα του στο φινάλε του Άφθαρτου και να αυτοαποκαλείται Κύριος Γκλας, είναι έγκλειστος σε ψυχιατρική κλινική. Καθηλωμένος σε αναπηρικό καροτσάκι, παίρνει βαριά φάρμακα που τον ναρκώνουν.\nΌταν τον βλέπουμε στο Glass, είναι σαν σκιά του εαυτού του, έχει κενό βλέμμα και δεν αναγνωρίζει ούτε τη μητέρα του, ενώ δεν μπορεί να απαντήσει στις ερωτήσεις της. Σύντομα γίνεται ξεκάθαρο ότι κάτι κρύβεται πίσω από το απλανές αυτό βλέμμα. «Είναι ο ίδιος» λέει ο Samuel L. Jackson. «Τα υπολογίζει όλα. Προσέχει τα πάντα και είναι δυνατός. Τον έχουν στην απομόνωση, γεγονός που του δίνει χρόνο να σκεφτεί, να καταστρώσει σχέδια».\nΗ άφιξη του Νταν και του Κραμπ του δίνει την ευκαιρία όχι μόνο να απελευθερωθεί, αλλά και να μιλήσει για το γεγονός ότι οι υπεράνθρωποι βρίσκονται ανάμεσα μας. Γεγονός που τον βάζει στην αντίπερα όχθη από την Δρ. Στέιπλ, που πιστεύει ότι οι άνθρωποι αυτοί έχουν ψευδαισθήσεις. Γίνεται επικίνδυνος και κανείς δεν ξέρει τι έχει στο μυαλό του. Μέχρι να είναι πολύ αργά.\nΠράγματι, μία από τις πιο έξυπνες κινήσεις του σεναρίου είναι ότι συνεχώς αλλάζουμε γνώμη για τον Πράις. Ο χαρακτήρας δεν αλλάζει, αλλά αρχίζουμε να τον βλέπουμε μέσα από άλλο πρίσμα. «Η ιδέα του να έχεις έναν περιθωριακό χαρακτήρα ως ήρωα είναι πολύ απολαυστική. Θέλεις πραγματικά να τα καταφέρει, ακόμα κι αν μερικές πράξεις του είναι ποταπές» λέει ο σκηνοθέτης.\nΤην πρώτη φορά που τη συναντάμε στην ταινία έχουν περάσει τρεις εβδομάδες από τότε που ξέφυγε από τον Κέβιν Κραμπ. «Η Κέισι έχει περάσει κάτι που κανένας δε θα έπρεπε να έχει ζήσει» λέει η Taylor-Joy. «Έχει αλλάξει. Η εμπειρία ήταν τρομαχτική, αλλά της επέτρεψε να είναι ο εαυτός της και να μην κατηγορεί τον εαυτό της για κάποια πράγματα».\nΔεν είναι πια θύμα και το γεγονός ότι η μοναδική που έχει επιβιώσει από το Κτήνος προκαλεί τον θαυμασμό των γύρω της. Στον Διχασμένο φοβόταν για τη ζωή της, αλλά τώρα είναι πιο σίγουρη για τον εαυτό της. «Χρειάστηκε να καταλάβω ποια είναι τώρα πια η Κέισι. Την πρώτη μέρα των γυρισμάτων του Glass, ένιωσα λίγο παράξενα που έπρεπε να κάνω αυτό το άλμα, γιατί ήταν μόνο τρεις εβδομάδες μετά τα γεγονότα του Διχασμένου κι όμως ο χαρακτήρας έχει αλλάξει. Ήταν λίγο σουρεαλιστικό».\nΣτο Glass, η Κέισι βοηθάει τον Κέβιν, γιατί είναι ο πρώτος που την είδε για αυτό που είναι και αναγνώρισε τον πόνο της. Οπότε κι εκείνη αναγνώρισε τον δικό του. «Και οι δύο χαρακτήρες είναι διαλυμένοι και υπάρχει τόσος πόνος που τελικά έχουν έναν δικό τους δεσμό. Είναι αδελφές ψυχές» λέει η ηθοποιός.\nΔρ. Έλι Στέιπλ\nΜία διακεκριμένη ψυχίατρος που εξειδικεύεται σε ασθενείς με την ψευδαίσθηση ότι είναι χαρακτήρες από κόμικς. Έχει αναπτύξει μια πειραματική διαδικασία για να διαλύσει αυτές τις ψευδαισθήσεις, αλλά δεν αφήνει τους ασθενείς σώους και αβλαβείς. Τα κίνητρα της δεν είναι ξεκάθαρα και το κοινό θα αλλάξει γνώμη κατά τη διάρκεια της ταινίας.\nΑυτή η πολυπλοκότητα του χαρακτήρα απαιτούσε μία ηθοποιό που θα μπορούσε να σταθεί όχι μόνο απέναντι σε τρεις δυνατούς χαρακτήρες, τον Πράις, τον Νταν και τον Κραμπ, αλλά και κάποια με συναισθηματικό βάθος. Ο δημιουργός βρήκε την ιδανική ηθοποιό στο πρόσωπο της Paulson. «Ήθελα κάποια που μπορεί να ταιριάξει με αυτούς τους τρεις άντρες σε επίπεδο δεξιότητας, εκτοπίσματος και απολαυστικής ερμηνείας. Έψαχνα κάποια εξίσου έξυπνη με εκείνους, που να καταλαμβάνει τον χώρο της στη σκηνή απέναντι σε τρεις σούπερσταρ. Η Sarah επιλέχθηκε για να αγωνιστεί και το έκανε» λέει ο σκηνοθέτης.\nH Paulson ήθελε πολύ να βυθιστεί στον χαρακτήρα. «Η Έλι είναι μια γιατρός με συμπόνοια που πιστεύει ότι το σκεπτικό της είναι η απάντηση σε μερικά από τα προβλήματα του κόσμου» λέει η Paulson. «Δε συμφωνούν όλοι μαζί της. Προσωπικά, πιστεύω ότι είναι από τους καλούς, παρόλο που ακολουθεί μία σκέψη που δεν ακολουθώ εγώ. Αλλά μπορώ να καταλάβω τους λόγους που λειτουργεί όπως λειτουργεί».\nΑυτό σημαίνει ότι θέλει να κρατάει τους Κραμπ, Νταν και Πράις αιχμάλωτους. Όσο συμπονετική κι αν είναι, έχει τις φιλοδοξίες της και θέλει να κάνει τη διαφορά στο επάγγελμα της. Το ερώτημα είναι αν τους βοηθά ή τους διαλύει;\n«Τα ερωτήματα της ταινίας είναι, τι έχουμε μέσα μας; Είναι καλό να πιστεύουμε ότι μπορούμε να κάνουμε τα πάντα; Πρέπει να έχουμε αμφιβολίες; Πόση βαρύτητα έχει η άποψη μας;» λέει η ηθοποιός. «Τι συμβαίνει όταν έχει την πεποίθηση ότι έχεις υπερδυνάμεις και ότι μπορεί να είσαι υπεράνθρωπος;».\nΌταν την βλέπουμε για πρώτη φορά στον Άφθαρτο, είναι η σκληρή μητέρα ενός νεαρού αγοριού. H νόσος του γιου της κάνουν τα οστά του εύθραυστα και πρέπει να μένει σπίτι. Φοβάται τον κόσμο, αλλά αγαπά τα κόμικς και η μητέρα του τον αναγκάζει να βγαίνει από το σπίτι βάζοντας ένα καινούριο κόμικ στο παγκάκι του πάρκου που είναι απέναντι από το σπίτι. Έτσι τον βγάζει πάλι στον κόσμο.\nΣτο Glass, ο γιος της παίρνει βαριά φάρμακα και σχεδόν δεν υπάρχει, αλλά είναι αποφασισμένη να τον βοηθήσει. Θέλει να του δώσει το κίνητρο να ζωντανέψει ξανά.\n«Ο Ελάιτζα Πράις είναι το μωρό μου και περάσαμε δύσκολα, αλλά επιβιώσαμε» λέει η Charlyane Woodard, που επιστρέφει στον ρόλο της ως Κυρία Πράις. «O Night δημιουργεί πολύ όμορφη ατμόσφαιρα στο γύρισμα. Νοιάζεται πολύ για τους ηθοποιούς και το συνεργεία. Είμαστε μια οικογένεια» λέει η ηθοποιός.\nΟ γιος του Ντέιβιντ Νταν, o Τζόζεφ, είναι πια 25 χρονών και δουλεύει με τον πατέρα του. Στον Άφθαρτο ήταν 9 και ήταν ο πρώτος που πίστεψε στις υπερδυνάμεις του πατέρα του. Ακόμα πιστεύει σε εκείνον και τον βοηθά στην πάταξη του εγκλήματος. Είναι προστάτης του πατέρα του και ο εγκλεισμός του θα τον φέρει σε δύσκολη θέση.\nΓια τον Spencer Treat Clark, η ευκαιρία να ξαναπαίξει τον ρόλο ήταν πολύ ευχάριστη εμπειρία. «Δέχτηκα πριν καν να διαβάσω το σενάριο» λέει χαρακτηριστικά. «Ο Night ήταν μια μεγάλη επιρροή για μένα».\nΠαίζουν: Bruce Willis, Samuel L. Jackson, James McAvoy, Anya Taylor-Joy, Spencer Treat Clark, Charlayne Woodard, Sarah Paulson\nΔιεύθυνση Φωτογραφίας: Mike Gioulakis\nΣχεδιασμός Παραγωγής: Chris Trujillo\nΜοντάζ: Luke Giarrocchi, Blu Murray


Η βαθμολογία των παικτών της Πάφος FC! - Taxidromos24.com\nΗ βαθμολογία των παικτών της Πάφος FC!\nΤην ήττα γνώρισε την Κυριακή το απόγευμα η Πάφος FC από τον περυσινό πρωταθλητή ΑΠΟΕΛ. Η ομάδα του Λούκα Έλσνερ παρουσιάστηκε άνευρη, χωρίς πάθος και δίκαια ηττήθηκε με το ευρύ 4-0.\nΑπό τους παίκτες που αγωνίστηκαν κάποιοι είχαν αξιοπρεπή εμφάνιση, άλλοι όμως είχαν πολύ κακή παρουσία.\nΠάμε να αξιολογήσουμε και να βαθμολογήσουμε ένα προς ένα όλους τους ποδοσφαιριστές της Πάφος FC που αγωνίστηκαν κόντρα στον ΑΠΟΕΛ.\nΣτο ύψος του ο πορτιέρο της Πάφου. Ήταν από τους διακριθέντες της ομάδας. Πολλές επεμβάσεις. Στάθηκε άτυχος στην φάση του πρώτου γκολ. Αν και απόκρουσε αρχικά το πέναλτι του Ποτέ, στην συνέχεια νικήθηκε από τον αφρικανό. ΒΑΘΜΟΛΟΓΙΑ:7\nΑρκετά καλός ο βόσνιος αμυντικός. Τα πήγε εξαιρετικά κόντρα στον Εφραίμ. Έχει θέματα με την μπάλα στα πόδια κάτι που το είδαμε και στο ματς της Λευκωσίας. ΒΑΘΜΟΛΟΓΙΑ:6\nΚλήθηκε για μία ακόμη αγωνιστική να καλύψει το κενό του Γκουλόν. Δεν είναι η θέση του ως «στόππερ», όμως ο ουρουγουανός έκανε σχετικά καλό παιχνίδι. Πολλές και καίριες επεμβάσεις. ΒΑΘΜΟΛΟΓΙΑ:6\nΤην χειρότερη εκδοχή του χιλιανού είδαμε την Κυριακή. Δεν μας συνήθισε σε τέτοιες εμφανίσεις. Ανόητο και χωρίς λόγο το πέναλτι που έκανε. Γενικά, ήταν αρκετά κακός χθες. ΒΑΘΜΟΛΟΓΙΑ:4\n«Μέτριο» παιχνίδι και από τον λετονό μπακ. Είναι πολύ φιλότιμος ποδοσφαιριστής, όμως τα βρήκε σκούρα στην ασφυχτική πίεση του ΑΠΟΕΛ. ΒΑΘΜΟΛΟΓΙΑ:5\nΘετική κρίνεται η παρουσία του αριστερού οπισθοφύλακα της Πάφου. Αμυντικά ήταν συνεπής, όμως επιθετικά ήταν άφαντος. Δέχθηκε νωρίς την κίτρινη κάρτα, γεγονός που τον έκανε να είναι πολύ πιο προσεχτικός στα μαρκαρίσματα του. ΒΑΘΜΟΛΟΓΙΑ:6\nΔιεθνής πλέον ο κύπριος χαφ. Στην «μετριότητα» και αυτός στο ματς με τον ΑΠΟΕΛ. Λάθος μεταβιβάσεις, κακό τάιμινγκ και γενικά πολύ «σοφτ». Μας έδειξε πολύ καλύτερα στοιχεία ο Φυλακτού. ΒΑΘΜΟΛΟΓΙΑ: 5\nΑπό την γενικότερη εμφάνιση της Πάφος FC δεν διασώθηκε ούτε ο έμπειρος χαφ. Αν και τον τελευταίο καιρό βρισκόταν σε «φόρμα», τα βρήκε και αυτός σκούρα με το ασφυχτικό πρέσινγκ των «γαλαζοκιτρίνων». Δεν βοήθησε ούτε επιθετικά, αλλά και ούτε αμυντικά. ΒΑΘΜΟΛΟΓΙΑ: 5\nΑγωνίστηκε για ένα ημίχρονο. Δραστήριος ο ολλανδός, όμως για ένα ακόμη ματς ήταν ακίνδυνος για την αντίπαλη εστία. Πολλές περιττές ενέργειες. ΒΑΘΜΟΛΟΓΙΑ: 5\nΈχασε ανεπανάληπτη ευκαιρία όταν το ματς ήταν στο 0-0. Πολύ πίσω από τον καλό του εαυτό ο βέλγος. Είχε περιπτώσεις που έδειξε την ποιότητα του αλλά ως εκεί. ΒΑΘΜΟΛΟΓΙΑ:5\nΑπογοήτευσε ο αφρικανός. Άφαντος σε όλη την διάρκεια που αγωνίστηκε. Μέχρι στιγμής δεν δικαιολογεί σε καμία περίπτωση τον ντόρο που έγινε για την απόκτηση του. ΒΑΘΜΟΛΟΓΙΑ:4\nΑγωνίστηκε όλο το β’ μέρος στην κορυφή της επίθεσης. Έτρεξε, πίεσε ως εκεί. Πολύ ταχύς ποδοσφαιριστής ο νεαρός. Το έδειξε και χθες. ΒΑΘΜΟΛΟΓΙΑ:6\nΔεν βοήθησε καθόλου ο σλοβένος για όσο αγωνίστηκε. Είναι από τις μεταγραφές που δεν βγήκαν για την Πάφο FC μέχρι στιγμής. ΒΑΘΜΟΛΟΓΙΑ:4\nΜπήκε στο 76’ όταν όλα είχαν ήδη κριθεί. Δεν μπορεί να κριθεί.\nΠάφος: Ένοχος 44χρονος για σεξουαλική κακοποίηση 11χρονης – Ζήτησε μετριασμό ποινής\nΈνοχο έκρινε το Κακουργιοδικείο που συνεδριάζει στην Πάφο, τον 44χρονο…


Husqvarna Svartpilen 125 - Στην παραγωγή το 2021, ιδού η τιμή του στην Ελλάδα! - BIKEIT!\nΤρίτη, 22 Δεκεμβρίου 2020 16:19\nHusqvarna Svartpilen 125 - Στην παραγωγή το 2021, ιδού η τιμή του στην Ελλάδα!\nΣτον ανανεωμένο τιμοκατάλογο της αντιπροσωπείας της Husqvarna στην Ελλάδα για το 2021, φιγουράρει μια μοτοσυκλέτα-έκπληξη, το Svartpilent 125, που ακόμα δεν έχει παρουσιαστεί επίσημα! Δείτε την τιμή της, και το πότε αναμένεται στην Ελλάδα.\nΚαι όμως, το Svartpilen 125 που μέχρι τώρα γνωρίζαμε μόνο από φήμες, βγαίνει στην παραγωγή το 2021, και αναμένεται στην Ελλάδα μέσα στο πρώτο τρίμην του 2021, πιθανότατα Φεβρουάριο ή Μάρτιο, στα 5.190 ευρώ.\nΌπως φαντάζεστε, το Α1 Svartpilen θα βασίζεται στο KTM Duke 125, με τα ίδια μηχανικά μέρη, διαφέροντας όμως σε εμφάνιση, κοστούμι και όργανα, στα πρότυπα των μεγαλύτερων Svartpilen.\nΜιλάμε για μια εξαιρετικά προηγμένη μονοκύλινδρη μοτοσυκλέτα 125 κ.εκ., τόσο τεχνολογικά όσο και σε απόδοση, αν και η μέγιστη ισχύς της περιορίζεται από τη νομοθεσία στους 15 hp.\nΤο βάρος θα είναι κοντά στα 139 στεγνά κιλά, ενώ στις αναρτήσεις θα βρίσκονται το ανάποδο πιρούνι WP APEX 43 μπροστά και το WP APEX μονό αμορτισέρ πίσω.\nΣτα φρένα φυσικά θα έχουμε ακτινική τετραπίστονη δαγκάνα μπροστά, δίσκο πίσω, και δικάναλο ABS.\nΣτα όργανα αναμένουμε το στρογγυλό ψηφιακό "ρολόι" των μεγάλων αδελφών Svartpilen, εκτός κι αν η Husqvarna προχωρήσει σε ανανέωση του.\nΛίγη υπομονή ακόμα, καθώς αυτή τη στιγμή δεν έχουμε κανένα τεχνικό χαρακτηριστικό, ούτε φωτογραφία της μοτοσυκλέτας -έχουμε όμως τιμή, αυτό που το βάζετε;!\nΤελευταία τροποποίηση στις Τετάρτη, 23 Δεκεμβρίου 2020 15:48\nΠερισσότερα σε αυτή την κατηγορία: « Husqvarna Norden 901 – Νέες φωτογραφίες από δοκιμές Husqvarna – Έρχεται νέο μοντέλο στις 3 Φεβρουαρίου »


Amfipoli News: Το πιο παράδοξο μαντείο της αρχαιότητας βρισκόταν στην Έρκυνα, το θηλυκό ποτάμι της Λιβαδειάς.\nΑνάμεσα στα νερά του ποταμού της Λιβαδειάς ξεπροβάλλει σε ένα βράχο η προτομή μιας όμορφης γυναίκας. Είναι η νύμφη Έρκυνα από την οποία πήρε το όνομα του το ποτάμι. Πρόκειται για το άλλο μεγάλο θηλυκό ποτάμι της Ελλάδας μετά τη Νέδα που βρίσκεται στην Ηλεία.\nΟι πηγές του ποταμού βρίσκονται στην περιοχή Κρύα, νότια της Λιβαδειάς. Εκεί, μέσα από ένα νερόμυλο ξεκινάει την διαδρομή του για την πόλη. Περνάει ανάμεσα από παλιά κτίρια και κάτω από πέτρινα τοξωτά γεφύρια, δημιουργώντας μικρούς καταρράκτες. Μεγάλα πλατάνια και λιθόστρωτα δρομάκια ομορφαίνουν τον περίγυρο του ποταμού. Το κέντρο της πόλης, απ” όπου περνάει η Έρκυνα, αποτελεί σημείο συνάντησης και τόπο αναψυχής για τους κατοίκους. Ο νερόμυλος είναι ενδεικτικός του καταλυτικού ρόλου που έπαιξε το ποτάμι στην οικονομική ανάπτυξη της πόλης.\nΣτην περιοχή που βρίσκονται οι πηγές, λειτουργούσε κατά την αρχαιότητα ένα «παράξενο» μαντείο, το μαντείο του Τροφωνίου Διός. Βρισκόταν κοντά στο άλσος του Τροφωνίου και αναφέρεται από τον Παυσανία και τον Ηρόδοτο. Είχε δημιουργηθεί πριν από το μαντείο των Δελφών και σημαντικές προσωπικότητες το επισκεπτόταν για να πάρουν χρησμό για το μέλλον. Ανάμεσα τους ο Βασιλιάς Κροίσος και ο Ρωμαίος στρατηγός Αιμίλιος-Παύλος. Η ιδιαιτερότητα του μαντείου έγκειται στο γεγονός ότι βρισκόταν μέσα σε σπήλαιο, σε αντίθεση με τα υπόλοιπα, και στη διαδικασία που έπρεπε να ακολουθήσουν, όσοι ήθελαν να πάρουν χρησμό. Οι επισκέπτες έπρεπε να πλένονται για μέρες στα νερά του ποταμού Έρκυνα και στη συνέχεια να προσφέρουν θυσίες στους Θεούς.\nΤο πιο καλοδιατηρημένο κάστρο της περιοχής και ένα από τα λίγα σωζόμενα καταλανικά κάστρα της Ελλάδας, βρίσκεται στο βραχώδη λόφο δίπλα στις πηγές του ποταμού. Από τα τείχη του φαίνεται το φαράγγι της Έρκυνας. Η ύπαρξή του χρονολογείται από τα αρχαία χρόνια αλλά πολλοί κατακτητές συνέβαλαν στην ολοκλήρωση του. Ξεκίνησε να φτιάχνεται από τους Φράγκους τον 13ο αιώνα αλλά τελειοποιήθηκε από τους Καταλανούς, οι οποίοι κυριάρχησαν στη περιοχή μετά τη νίκη τους στη μάχη της Κωπαΐδας. Στην αρχική φωτογραφία απεικονίζεται η Νύμφη Έρκυνα, φτιαγμένη από μια πέτρα του ποταμού. Άνοιξη-καλοκαίρι 2000, Σπύρος Γουργιώτης.


Joshua Bell: Ένα απίστευτο πείραμα - Memory Life Magazine\nHome / Κοινωνικα / ΨΥΧΟΛΟΓΙΑ & ΦΙΛΟΣΟΦΙΑ / Joshua Bell: Ένα απίστευτο πείραμα\nJoshua Bell: Ένα απίστευτο πείραμα\nMirella 11:06:00 π.μ. Κοινωνικα, ΨΥΧΟΛΟΓΙΑ & ΦΙΛΟΣΟΦΙΑ\n'Ολο αυτό έγινε στα πλαίσια ενός πειράματος για ένα άρθρο στην εφημερίδα Ουάσιγκτον Ποστ, ως μέρος μιας κοινωνικής μελέτης. Η γενική περιγραφή του πειράματος ήταν: « Σε ένα συνηθισμένο περιβάλλον, σε μια ακατάλληλη ώρα, αντιλαμβανόμαστε το ωραίο; Σταματάμε για να το ευχαριστηθούμε; Αναγνωρίζουμε το ταλέντο σε ένα μη-αναμενόμενο περιβάλλον;»\nΤα συμπεράσματα, δικά σας.....\nΕπιμέλεια: Μιρέλλα Μάνωλα\nJoshua Bell: Ένα απίστευτο πείραμα Reviewed by Mirella on 11:06:00 π.μ. Rating: 5


ΤΥΧΑΙΟΣ Ο “ΤΡΑΥΜΑΤΙΣΜΟΣ”; – Blue Sk1n\nBlue Sk1n > ΕΙΔΗΣΕΙΣ > ΕΙΔΗΣΕΙΣ > ΤΥΧΑΙΟΣ Ο “ΤΡΑΥΜΑΤΙΣΜΟΣ”;\nΤΥΧΑΙΟΣ Ο “ΤΡΑΥΜΑΤΙΣΜΟΣ”;\nΔιαβάσαμε με ενδιαφέρον το πάρακατω…\n“Ανδρέας Αβραάμ και Γιώργος Εφραίμ ήταν παρόντες στο ΓΣΠ, αξιολογήθηκαν από το γιατρό της Εθνικής και τέθηκαν εκτός αποστολής. Κωνσταντίνος Λαϊφης και Ανδρέας Καρώ θα ενσωματωθούν αύριο με την αποστολή της Εθνικής στην Αστάνα, εκεί όπου θα μεταβούν απευθείας από Βέλγιο και Ιταλία αντίστοιχα”.\nΟι κακές οι γλώσσες λένε, σε ότι αφορά τον Εφραίμ, ότι βαριόταν να ταξιδέψει για το Αζερμπαϊτζάν και προτίμησε να μείνει εκτός αποστολής… για να ξεκουραστεί ενόψει της δύσκολης συνέχειας της ομάδας του.\nΕπίσης, οι ψίθυροι στην πρωτεύουσα συνεχίζουν να κάνουν λόγο για προστασία του ποδοσφαιριστή λόγω του ότι δεν συμμετείχε κανονικά στους αγώνες της ομάδας του στο πρόσφατο παρελθόν και πιθανή παρουσία του στον αγώνα του Αζερμπαϊτζάν να τον έφερναν σε φάση τραυματισμού.


Επιστρέφει το ναζιστικό λεξιλόγιο στη Γερμανία -Ανησυχία στην Κυβέρνηση – Arouraios.gr – Ειδήσεις\nΕπιστρέφει το ναζιστικό λεξιλόγιο στη Γερμανία -Ανησυχία στην Κυβέρνηση\nΑν και τα λόγια δεν υπόκεινται στον νόμο διότι δεν υποκινούν φυλετικό μίσος, προκάλεσαν σοκ και οδήγησαν ορισμένους σε παραλληλισμούς με τις περιόδους των δεκαετιών του 1920 και 1930 της Δημοκρατίας της Βαϊμάρης.\n«Υπήρξε ήδη μία Δημοκρατία της Βαϊμάρης, δεν χρειάζεται και μία της Δρέσδης», έγραψε η εφημερίδα του Μονάχου Sueddeutsche Zeitung.\nΗ πρωτεύουσα της Σαξονίας είναι επίσης το προπύργιο του ξενοφοβικού αντιισλαμικού κινήματος Pegida.\nΟ ιστορικός Χανς Φορλέντερ (Hans Vorlaender), ειδικός στην άκρα δεξιά, κάνει λόγο για «αναπρογραμματισμό της πολιτικής ρητορικής» στη Γερμανία.\n«Υπάρχει μία άρση των ταμπού για έννοιες που προβάλλουν την εθνική ομοιογένεια», δηλώνει στο Γαλλικό Πρακτορείο (AFP).\nΟι εννοιολογικές παρεκβάσεις δεν περιορίζονται στα ριζοσπαστικά κινήματα. Βουλευτής της Χριστιανοδημοκρατικής Ένωσης της Αγγελα Μέρκελ, η Μπετίνα Κούντλα, προκάλεσε διαμάχη όταν ζήτησε με tweet από την καγκελάριο να σταματήσει το κίνημα της «Umvolkung» στη Γερμανία.\n«Εχει υπάρξει αλλαγή στην εθνική γερμανική ταυτότητα κατά τη διάρκεια των 15 τελευταίων ετών και η αναβίωση αυτού του λεξιλογίου εγγράφεται σε αυτήν την συγκυρία», λέει.\n«Η Γερμανία έχει γίνει λιγότερο επικριτική προς το ναζιστικό της παρελθόν από ό,τι ήταν».


καλώδια: καλοκαίρι, αλλά οι σκέψεις μας μόνιμα χειμέριες...\nας βάλουμε λίγη μουσική, μπας και... (Summertime - Janis Joplin)\n"Οι μουσικοί" του Νίκου Εγγονόπουλου (λάδι σε μουσαμά).\nΖόρικο μας έκατσε το καλοκαίρι εφέτος.\nΟι ζέστες έσφιξαν για τα καλά, αλλά όπως έχουν σφίξει κι οι κώλοι μας δεν έχουμε διάθεση για πολλά-πολλά. Μοιάζουμε λίγο με κείνους τους τραχείς ορεσίβιους που τα καλοκαίρια τους είναι ένα μικρό διάλειμμα -ίσα να μαζέψουν τα ξύλα τους για τους ατέλειωτους χειμώνες.\nΓιατί ένας από τους μεγαλύτερους φόβους που μας φορτώνει η κρίση που ζούμε, είναι πως ακόμα δεν μας έχει δείξει όλα της τα δόντια. Κάποιοι βέβαια δε χρειάστηκε να τα δουν όλα. Γύρω μας υπάρχουν ήδη άνεργοι, χρεοκοπημένοι και άνθρωποι που δεν μπορούν να ανταποκριθούν σε βασικές τους ανάγες. Μια στρατιά που όπως φαίνεται θα μεγαλώνει διαρκώς. Γι αυτούς τους ανθρώπους μικρή σημασία έχει η εποχή.\nΤι να τα κάνω τα τραγούδια σας, λοιπόν;\nΠαρομοίως και αυτό εδώ το blog, μόλο που συνηθίζει να εκφράζεται και με μουσικές, δυσκολεύται τον τελευταίο καιρό. Η μουσική του όλο και λιγοστεύει, ενώ η ετικέτα με τίτλο "στον καιρό του ΔΝΤ" όλο και φαρδαίνει. Το καλοκαίρι όμως -έστω και σαν διάλειμμα για να μαζέψουμε ξύλα- θέλει τις μουσικές του. Εγώ την προσπάθειά μου θα την κάνω από σήμερα, έτσι στα "ξεκούδουνα", όπως τότε που διάλεγα στην τύχη από σκορπισμένα στο πάτωμα 45άρια. (δίσκοι 45 στροφών. Περισσότερες πληροφορίες για φιλομαθείς νεότερους εδώ)\nΤο σημερινό τραγούδι το άκουγα τότε που ο καλοκαιρινός μου δρόμος τελείωνε συνήθως σε χωματόδρομο που οδηγούσε στη θάλασσα, και το όχημα μεταφοράς -όταν δεν ήταν λεωφορείο- ήταν μοτοσυκλέτα. Μια απίστευτη διασκευή του "Summertime" από τη Janis Joplin.\nCotton's high, Lord so high.Your dad's rich\nDon't you cry, don't you cry.One of these mornings\nLord, the sky.But until that morning,\nδημοσιεύτηκε από καλωδιο στις 18:50 τίτλοι : μουσική, στον καιρό του ΔΝΤ\nΑνώνυμος 4 Ιουλίου 2012 - 10:51 π.μ.\nδυστυχώς η σκέψη θέλει μα η σκληρή πραγματικότητα μας φέρνει να νιώθουμε και να ζούμε με τον τρόπο που περιγράφεις\nκι όσο κι αν η τέχνη είναι ένας τρόπος να αντιπαλέψουμε όλη αυτή την κατάντια χρειάζεται προσπάθεια περισσή και φαντασία ακόμη περισσότερη για να δημιουργήσουμε την ελπίδα εκεί που μόνον αποκαίδια υπάρχουν πια


Fail: Μυθική περιγραφή στο Γαλατά - ΑΕΚ\nΑκόμη μια περιγραφή από αυτές που απολαμβάνεις και αξίζει να την ακούσεις. Στο παιχνίδι βόλεϊ γυναικών Γαλατασαράϊ – ΑΕΚ, η μετάδοση είναι απλά μυθική. Αξίζει να ακούσετε έστω και ένα σετ! Όποιος δεν το ακούσει... χάνει!\nΑναρτήθηκε από Quick Rules στις 11:04